text:
1mh den Òg Mhìos [153]
Tha mi ag adhradh gu h-iriosal ri do Mhòralachd ghlòirmhor, a chionn gun tug thu an comas dhomh a bhith ga do ghràdhachadh, a bhith umhail riut, ’s a bhith a’ smaoineachadh mu do dheidhinn fhèin; agus mar thoradh air a sin roimh-bhlasad fhaighinn den aiteas shìorraidh san adhradh riut fhèin.
Bulich orm, guidheam ort, cumhachd airson a bhith a’ cuir an t-sochair seo an gnìomh anns an dòigh as coileanta a bheireadh do shaoibhreas mhi-chrìochnach an comas dhomh a dhèanamh; agus deònaich gun robh an còrr dem bheatha air a chaitheamh a’ coileanadh, anns a mhodh as mionaidiche, a h-uile pàirt de mo dhleastanas dhut-sa; air sgàth Chrìosd – Amen.
Teàrlach How (1661-1745).
Bi nad Bhuachaille dhuinn, ghuidheamaid ort, agus gun robh sinne a’ sealbhachadh a h-uile nì math bho do mhìlseachd-sa; airson – a’ sealbhachadh dachaigh nèamhaidh nad phàilleanan – gum biodh sinne air ar lìonadh le lànachd do chupain shìorraidh, tro Iosa Crìosd ar Tighearna – Amen.
Portas shàruim (A.D. 1085).
Gràdh do Dhia.
2mh den Òg Mhìos [154]
A Dhè agus Athair as ro-tròcairiche, tha sinn gar nearbsa fhèin, agus gach nì a th’againn, dha do làmhan uile-chumhachdaich-sa, agus ag ùrnaigh gun glèidheadh tu sinn, tro do Spiorad mhaith bhon a h-uile peacadh, dhroch thachartas is bròn cridhe.
Builich Spiorad a ghràis is na h-ùrnaigh oirn, airson gum biodh earbsa, a bheireadh chomfhurtachd, againn na do ghràdh, agus gum biodh ar n-osnaichean agus ar tagraidhean freagarrach na do shealladh fhèin.
Builich Spiorad na creidimh a lasadh teine a chreideamh fhìor agus bheannaichte nar cridheachan, airson gum biodh eòlas bheò na slàinte againn, agus gum biodh ar beathanan air fad nan tagradh taingealachd airson na tròcairean a tha sinn air a shealbhachadh.
Builich Spiorad a ghràidh oirnn, airson gum fèin-fhiosraich sinn mìlseachd do ghràidh-sa dhuinne, agus cuideachd airson gun gràdhaicheadh sinne thusa air ais; is gun toireadh seo dhar n-ùmhlachd nach robh e a’ tighinn bho theannachadh mar thràillean, ach le cridheachan dheònach agus aoibhneil cloinne – Amen
Gottfried Arnold (1665-1714) [ùrnaigh bho 1697].
Beò-iarraidh.
3mh den Òg-Mhìos [155]
Deònaich, A Thighearna, nach leiginn, airson aon mhòmaid, aon smuain a-steach na m’anam, le cead mo rùin, a bhiodh an aghaidh do ghràidh-sa – Amen.
E. B. Pusaidh (1800-1882).
A Dhè uile-chumhaichdaich, deònaich, tro bhith a’ dèanamh na nithean gu dìleas as aithne dhuinn a tha fìor, gun robh ar cridheachan air an tur-glanadh den a h-uile smuain olc is droch mhiann, agus sinne air ar toirt air ais a-rithist gu rudeiginn den fhìor-ghlainead spioraid a tha a-mhàin an comas seirbheis a dhèanamh dhut-sa.
Maith dhuinn a h-uile seachran a ghabh sinn bhon t-Solas. Deònaich gun teicheamaid air falbh bhon a bhreitheanas mhòr seo – gun tàinig solas a-steach dhan t-saoghal, ach gun do thagh sinne dorchadas an àite an t-solais.
Foillsich an solas dhuinn, agus thoir dhuinn gum biodhmaidh beò ann, agus troimhe gun dheidheadh sinn tro sgàile a bhàis gu sàbhailte, is gum fuiricheamaid ann gu bràth tuilleadh. Cluinn sinn na do thròcair, tro Iosa Crìosd ar Tighearna – Amen.
Seoras Dawson (1821-1876).
Fìor-ghlaine is Fìrinn.
4mh den Òg-Mhìos [156]
A Thighearna mo Dhia, airson beatha agus reusan, togail, glèidheadh, treòrachadh, foghlam; airson do ghibhtean gràis agus nàdair, airson do ghairm, d’ ath-chairm, iom-fhìllteas d’ ath-ghairm dhomh a-rithist agus a-rithist.
Airson d’fhoighidinn, d’ fhad-fhulangas agus d’ fhad fhad-fhulangas gam thaobh-sa, fiù’s chun na h-ama seo; airson nan uile bhuaithe a fhuair mi maith sam bith no cuideachadh; airson comas cleachdaidh nan nithean matha a th’agam an-dràsta; airson do gheallaidh, agus mo dhòchas, a thaobh nithean matha a tha ri thighinn.
Airson na nithean sin gu lèir, agus airson gach uile eile, as aithne dhomh, nach aithne dhomh, follaiseach no dìomhair, air an do chuimhnich mi, no a dhi-chuimhnich mi, tha mi ga do mholadh, tha mi ga do bheannachadh, tha mi a’ toirt taing dhut; agus molaidh mi, agus bheir mi taing, fad làithean mo bheatha.
Ciod a dh’ìocas mi don Tighearna airson a uile thìodhlacan dhomh? Is airidh thusa, a Thighearna air glòir, agus urram, agus cumhachd – Amen.
Lancelot MacAnndrais (1555-1626).
Taingealachd is Moladh.
5mh den Òg Mhìos [157]
A Thighearna, aig a tha eòlas air a h-uile nì, agus a tha a’ gràdhachadh na h-uile dhaoine nas fhèarr na tha agad de dh’eòlas, ’s ann leatsa a tha an cumhachd agus an gliocas airson ar teasaircinn.
Mar a ghlaodh ar n-athraichean thugad ’s a fhuair iad cuideachadh, agus mar a bha air an treòrachadh air an t-slighe a tha thusa a’ faicinn math; mar sin, anns a h-uile àm-dìth, bhon a h-uile olc – olc ar là agus olc ar cridheachan – treòraich sinn, a Thighearna mhaith.
Bhon a h-uile iomchomhairle inntinn, bho aonranachas smaoineachaidh, is meòmhrachadh mhi-thoilichte; bhon a bhith a’ gabhail iongantas mu dè a dh’iarradh tu a dhèanamaid, treòraich sinn a Thighearna. Gu sònraichte bho ge be dè am peacadh a tha gar cuartachadh, dèan cobhair oirnn agus saor sinn le d’ uile chumhachd, A Thighearna.
Bhon a h-uile creachadh, mulad agus trèigsinn; bho na h-uile nithean a dhealaicheas sinn bho chèile agus bho ar Dia; bho na h-uile uilc a bha sinn ag ùrnaigh an aghaidh, agus bhon fheadhainn gu lèir air nach do smaoinich sinn, saor sinn, A Thighearna, do sheirbhisich, aig a tha dòchas shìorraidh na do mhaitheas – Amen.
Rowland Uilleamach (1818-1870).
Aidmheal is Aithreachas.
6mh den Òg-Mhìos [158]
Annadsa a Thighearna Dia, tha mu a’ cur m’uile dhòchas agus thèarmann; ortsa tha mu a’ cur sìos m’ uile àmhgharan is troimhe-chèile; oir tha mi a’ faicinn gu bheil a h-uile nì, ge b’ e dè sam bith a choimheadas mi air – a tha a-mach asad fhèin – lag is gun cho-chòrdadh.
Oir chan eil tairbhe ann am mòran charaidean, no cuideachadh ann an luchd-cuideachaidh làidir, no cofhurtachad ann an leabhraichean nan sgoilearan-mòra; no comas aig àite sam bith, ge b’ e dè cho iomallach is àlainn, air tèarmann a bhuileachadh, mur a h-eil thusa thu fhèin gar cuideachadh, gar neartachadh, gar cofhurtachadh, gar teagasg, agus gar dìon.
Oir tha na h-uile nithean a choimheadas mar gum buinneadh iad ri bhith a’ sealbhachadh sìth agus sòlais – as d’aonais-sa – nan neo-ni, agus tha iad ann am fìrinn gun chomas sòlas sam bith a thoirt leòtha. Is tusa, mar sin, fuaran na h-uile nìthean a tha math; agus se a bhith ag earbsa annadsa – as cionn gach uile nì eile – an cofhurtachd as làidire dha do sheirbhisich.
Thugadsa mar sin, tha mi a’ togail mo shùilean; annadsda, mo Dhia – Athair nan tròcairean – tha mi a’ cur m’earbsa – Amen.
Tòmas à Ceampaidhs (1379-1471).
Àmhghar is Fulangas.
7mh den Òg-Mhìos [159]
A Thighearna, builich barrachd carthannais oirnn, barrachd fèin-àicheadh, barrachd coltas riut fhèin. Teagasg dhuinn a bhith ag ìobradh ar comhfhurtachdan do dh’ fheadhainn eile, ’s na nithean as toigh leinn airson a bhith a’ dèanamh maith.
Dèan caoibhneal sinn ann an smuain, caomh ann am facal, còir ann an gnìomh. Teagasg dhuinn gu bheil e nas fheàrr a bhith a’ tabhainn na tha e a bhith a’ faighinn; nas fheàrr a bhith gar di-chuimhneachadh fhèin na tha e a bhith gar cuir air adhart; nas fheàrr a bhith a’ ministearalachadh na tha e a bhith a’ sealbhachadh ministearalachd. Agus thugad-sa, a Dhè a ghràidh, gun robh glòir is moladh gu sìorraidh – Amen.
Eanraig Alford (1810-1871).
A Thighearna, gluais sinne tro d’ eisiplmplear fhèin airson caoibhneas a shealltainn agus maith a’ dhèanamh. Deònaich a leithid de dh’ fhoighidinn ’s de dh’ fhad-fhulangas dhuinne leòsan a tha a’ fulang – grasmhor no neo-ghràsmhor, taingeal no neo-thaingeal; airson, nar caitheamh-beatha thuiteamach is ar roinn thruagh gun aithnicheadh iad fhathast cuibhreann beag dhìot fhèin, agus gun toireadh iad a ghlòir dhuit – Amen.
Cairistiona G. Ròseadaidh (1830-1895).
Maitheanas is Caoibhneas.
8mh den Òg-Mhìos [160]
A Dhè, Solas nan uile a tha gad fhaicinn, beatha gach uile anam a tha ga do ghràdhachadh, Cumhachd gach uile inntinn a tha gad shireadh, ceadaich dhomh gum bithinn a’ cumail orm an còmhnaidh na do ghràdh naomh.
Gum bu tusa fhèin aoibhneas mo chridhe; gabh air fad e thugad fhèin, agus an sin dèan còmhnaidh. Tha dachaigh mo chridhe, tha mi ag aideachadh, robh chumhang air do shon; gun robh thusa ga mheudachadh airson gum b’urrainn dhut fhèin tighhinn a-steach ann; tha e na thobhta, ach gun robh thusa ga chàradh. Tha an nì sin na bhroinn a dh’fheumas a bhith a’ gràineil dha do shùilean; tha mi ga aideachadh agus ’s aithne dhomh e; ach cò an cuideachadh air an dèan mi guidhe airdson a ghlanadh, ach d’fhear-sa a-mhàin?
Thugad-sa, mar sin, tha mi a’ glaodhaich gu h-earailteach, ag iarraidh gun glanadh tu mi bho mo theachdan gearr dhiomhair, is glèidh do sheirbhiseach bho pheacaidhean àrdanach, airson nach fhaigheadh iad gu bràth làmh an uachdarain orm – Amen.
Augustin (354-430).
A Thighearna, maith na tha air a bhith annam, naomhaich na th’annam, agus òrdaich na bhios anam – Amen.
Aidmheal is Aithreachas.
9mh den Og-Mhìos [161]
Crom, A Thighearna, do chluasan thròcaireach, agus soillsich dorchadas ar cridheachan tro sholas do thadhail-sa – Amen.
Sàcramaideachan Gelàsianach (A.D. 492).
A Dhè uile-chumhachdaich, Tighearna thairis air an stoirm ’s a chiùine, a mhuir fheargach ’s an caladh shàmhach, an là ’s an oidhche, a bheatha ’s am bàs, – deònaich dhuinne gun robh ar cridheachan stèidhichte gu a leithid de dh’ìre air do dhìlseachd, do neo-atharrachdas agus do ghràdh-sa, is, ge be dè a thachradh dhuinn, ge be dè cho dubh an sgòth no dorcha an oidhche – gun robh sinne, le creideamh shàmhach, ag earbsa annadsa, a’ coimhead ort le sùilean a bhiodh gun ualach, agus a’ coiseachd gu h-iriosal thugad fhèin, ’s ann an gràdh gu càch-a-chèile a’ fulang gach stoirm agus trioblaidean na bheatha thalmhaidh seo, a’ guidhe ort gum biodh iad air an atharrachadh gu fìor mhaith an anaim.
Tha sinn ga fhoighneachd air sgàth do thròcair, air fhoillseachadh ann an Iosa Crìosd ar Tighearna – Amen.
Seòras Dawson (1821-1876).
Earbsa ann an Dia.
10mh den Òg-Mhìos [162]
O, A Dhè na Sìthe, aonaich ar cridheachan tro bhann do ghràidh, airson gum bi sinn beò le càch-a-chèile ann an caomhalachd ’s ann an irioslachd ’s ann an sìth ’s ann an aonta neo-chrìochnach.
O, thusa a Dhè na sìthe, builich foighidinn ann an àm na deuchainn, agus seasmhachas airson a bhith a’ fulang chun a chrìch.
O, thusa a Spioraid na h-ùrnaigh, dùisg ar cridheachan, airson gun togamaid làmhan naomha gu Dia, agus gun guidheamaid thuige nar n-àmhgharan uile.
O, A Ghaoith chaoimh, fuaraich agus beothaich ar cridheachan anns a h-uile teas is àmhghar. Bi nad dhìdein dhuinn agus nad fhasgadh ann an àm na dìth, ar cuideachadh ann an deuchainn, ar cofhurtachd nuair a tha gach uile nì nar n-aghaidh.
Thig o thusa a Sholais, a Shlàinte ’s a Chomhfhurtachd shìorraidh, bi nad Sholas dhuinn anns an dorchadas, ar Slàinte anns a bheatha, ar Comhfhurtachd anns a bhàs; agus treòraich sinn anns an t-slighe dhìreach chun a bheath a mhaireannach, airson gum molamaid gu sìorraidh thu – Amen.
Bernhard Albrecht (1569-1636).
Beò-iarraidh; Maitheanas is Caoibhneas.
11mh den Og-Mhìos [163]
Tha mi ga do bheanachadh m’ Athair is mo Charaid, airson na tha thu air a thoir dhomh, agus airson an thug thu bhuam – airson mo dheuchainnean agus m’ amanan bròin, cho cìnnteach ’s a tha mi airson m’ aoibhneasan gu lèir.
Tha thu air mo threòrachach gu tròcaireach tron fhàsach seo agus air mo mhòran theachdan-geàrr is mo ghnìomhan olca fhulang. Tha thu dha-reìreabh gràsmhor agus glòirmhor – Athair nan tròcairean, agus Dia a’ ghràidh.
Dùisg an cridhe leisg seo agama-sa agus lìon le taingealachd e. Ach bi còmhla rium, a Thighearna, airson na h-àma a tha ri thighinn. Chan aithne dhomh-sa na tha romham, ach ’s aithne dhut-sa. Tagh mo roinn dhomh. Treòraich mi le do Làimh fhèin; agus cùm faisg ort-sa mi, là thar là, agus oidhche thar oidhche.
M’ Athair tha mi ag iarrraidh do ghràdhachadh-sa agus a bhith umhail riut. Gabh mo chridhe, oir chan urrainn dhomh a thoirt dhut; agus cuir air falbh a gach nì a tha a’ dol eadar thu fhèin a bhith gam shealbhachadh-sa uile gu lèir – Amen.
Ashton Drenden ().
Taingealachd is Moladh.
12mh den Òg-Mhìos [164]
A Chruitheir Dhìleis, builich gràs oirnn, tha sinn a’ ghuidhe ort, airson a bhith a’ dèanamh math agus le làn dearbhachd creidimh, airson a bhith ag earbsa glèidheadh ar n-anaman thugad fhèin, ’s airson fois a’ gabhail na do gheallaidhean. Agus cuidich leinn airson gun abramaid an còmhnaidh an fhìrinn; agus fiù’s ged a bhitheadh e gu ar call fhèin gun glèidheamaid creideamh le càch a chèile. Amen.
Cairistiona G. Ròseadaidh (1830-1895).
A Dhè, deònaich gun robh mise a’ foillseachadh ùmhlachd aoibhneil anns na h-uile thachartasan a thagad dhomh airson na h-ama a tha ri thighinn. Cuimhnich orm an an làithean na h-àmhghar; glèidh mi bho chus eagail, cùraim is bròn.
Ceadaich cridhe iriosal is gèillteach dhomh, airson, le smachd choileanta, gun robh mi an còmhnaidh a’ co-aontachadh ri uile dhòighean do ghràidh; airson nach cuirinn bacadh, uair sam bith, air rùintean do thròcair tro m’ ulaichean neo-fhoirfe, tro leisge, no fèin-ghràdh – Amen.
Tòmas Uilleamach (1663-1755).
Fìor-ghlaine is Fìrinn; Ùmhlachd is Gèilleadh.
13mh den Òg-Mhìos [165]
Tha mi ag adhradh riut, O mo Dhia, le mo ghràdh is m’ eagal as fheàrr, le mo mheas eudmhor, le mo rùn as umhaile agus as suidhichte.
O thoir dha mo chridhe gum biodh e a’ breabadh cuide ri do chridhe-sa. Tur-ghlan e bhon a h-uile nì a tha saoghalta, a h-uile ni fèin-uailleach is feòilmhor, a h-uile nì a tha cruaidh agus an-iochdmhor, bhon a h-uile raige, bhon a h-uile mì-riaghailt, bhon a h-uile marbhachas.
Lìon e le na h-uidhir dhìot fhèin, ’s nach biodh cumhachd aig tachartasan an là no suicheachaidhean na h-ama airson a chrathadh; ach, na do ghràdh is d’eagal-sa gum biodh sìth aige – Amen.
Iain Heanraig Newman (1801-1890).
A Dhè, a tha na do chaomh-ghràdh a’ tòiseachadh agus a crìochnachadh na h-uile nìthean mhatha; deònaich fhad ’s a tha sinne a’ glòireachadh ann an tòiseachaidhean do ghràis, mar sin gun faodamaid a bhith aoibhneal na choileanadh cuideachd; tro Iosa Crìosd ar Tighearna – Amen.
Sàcramaideachan Leonach (A.D. 400).
Naomhachd.
14mh den Og-Mhìos [166]
O thusa a Thighearna as ro-mhilis agus as gràdhaiche, is aithne dhut mo laigsean, agus na nithean a dh’fheumas mi fhulang; mar a tha mi an sàs an an uilc is peacaidhean mhòra; cho tric ’s a tha mi air mo leagail sìos, air mo bhuaireadh ’s air mo chur fo àmhghar leotha.
Tha mi a’ guidhe ort airson cofhurtachd agus taic. Tha mi a’ bruidhinn riutsa as aithne na h-uile nithean, thuige a tha mo smuaintean air an taobh a-staigh fosgailte, agus a tha a-mhàin an comas mo chofhurtachadh ’s mo chuideachadh gu coileanta. ’S aithne dhut na nithean as mò a tha a dhìth orm.
Seall, that mi a’ seasamh mu do choinnemah-sa bochd agus gun èideadh, a’ gairm airson gràs, agus a’ guidhe airson tròcair.
Ath-ùraich d’ aon-aslachaidh acrach, las mo chin teas le teine do ghràidh, soillsich mo chin-fradharc le soilleireachd do làthaireachd-sa.
Na fulaing gum falbhainn bhuat acrach is tioram, ach gabh gu tròcaireach rium, mar a tha thu gu tric roimhe air gnothaich a ghabhail ri do naoimh – Amen.
Tòmas à Ceampaidhs (1379-1471).
Buaireadh is Deuchainn.
15mh den Òg-Mhìos [167]
Deònaich dhuinne, A Dhè Uile-chumhachdaich, anns a h-uile àm amhghar ghoirt, an comhfhurtachd aig maitheanas ar peacaidhean.
Ann an àm an dorchais builich dòchas bheannaichte oirnn, ann an àm na h-eu-slàinte builich gaisgeachd shàmhach; agus an uair a tha an cridhe air a chromadh sìos, agus an t-anam uamhasach trom, agus a tha beatha na h-eallach, agus nuair a tha toileachas na sgìths, agus a ghrian ro shoilleir, agus a bheatha ro aotrom, an uairsin gun robh an Spiorad ud – Spiorad a Chomhfhurtair – a’ tighinn oirnn, ’s as dèidh ar dorchadas, gun robh an fhìor dheàlradh an t-solais nèamhaidh ann; airson, mar sin, air ar togail a-rithist le do ghràs-sa, gun deidheamid oirnn tron bheatha thalmhaidh seo againn le gaisgeachd shàmhach, dòchas fhoighidneach, agus earbsa nach gluaisear; an dòchas – tro do chaomh-ghràdh agus do thròcair chaomh – gum bi sinn air ar saoradh bho bhàs a-steach do bheatha mhòr nam bliadhnaichean shìorraidh.
Cluin sinn na do thròcair, tro Iosa Crìosd ar Tighearna – Amen.
Seòras Dawson (1821-1876).
Àmhghar is Fulangas.
16mh den Og-Mhìos [168]
A Thighearna, Dia ar n-athraichean, the sinn a’ beanachadh d’ ainm naomh-sa, do ghràs agus do thròcair, airson na h-uile mhuintir a chaidh romhainn chun t-suaimhenas aca annad-sa; iad uile, anns na h-uile chiùirdean, a tha air do thoileachadh-sa.
Agus tha sinn a’ guidhe ort, builich gràs oirnn cuideachd airson a bhith a’ coiseachd mu d’ choinneamh mar a choisich iadsan – ann am fìreantachd is fèin-àicheadh, airson, as dèidh dhuinn a bhith ri saothair mar a bha iadsan ri saothair, gun deidheadh againne air fois a ghabhail mar a ghabh iadsan fois – Amen.
Cairistiona G. Ròseadaidh (1830-1895).
A Spioraid Uile-chumhachdaich is naomha, an Comhfhurtair, Fìor-ghlan, Beò, Fìor, – soillsich, riaghail, naomhaich mi, agus dèan cìnnteach mo chridhe agus m’ ìnntinn anns a chreideamh, agus anns a h-uile fhìor chomhfhurtachd; glèidh mi is riaghail thairis orm airson, a còmhnaidh ann an Tiagh Dhè uile làithean mo bheatha, airson a bhith ag amharc air àilleachd an Tighearna, gun robh mi, agus gum fuirichinn, nam theambal don Tighearna, agus gum molainn e le spiorad aoibhneal, agus an an aonta leis an Eaglais neamhaidh gu lèir -Amen.
Philip Melancthon (1497-1560) [Bon ùrnaigh mu dheireadh aige].
Beò-iarraidh; Co-chomann nan Naomh.
17mh den Òg-Mhìos [169]
Builich gràs, tha mi a’ guidhe ort, air a chlann gu lèir airson am pàrantan a’ gràdhachadh gu h-urramach, ’s a bhith umhail riutha ann an gràdh.
Teagasg dhuinn uile nach eil dleasdanasan cloinne a’ tighinn gu crìoch neo a’ lughdachadh: agus beannaich na h-uile phàrantan nan cuid cloinne, agus na h-uile chloinne nam pàrantan. O Thusa anns a bheil an fheadhain gun athair a’ sealbhachadh tròcair, dèan na h-uile dìleachdainn, tha mi a’ guidhe ort, gràdhach agus dìleas riut fhèin, an fhìor athair aca.
Gum b’e do rùn-sa an lagh-san, do thaigh-sa an taigh-san, do ghràdh-sa an dìleab-san. Agus, tha mu a’ guide ort gu dùrachdach, comhfhurtaich nam muintir a chaill an cuid cloinne, a buileachadh gràs air mhàthairean a bhith air an comhfhurtacahdh ged neach eile iad air an comhfhurtachadh; agus ceadaich creideamh dhuinn uile airson a bhith a’ gèilleadh ar n-ionmhasan as prìseile thugad-sa le aoibhneas is taingealachd, airson, far a bheil ar n-ionmhas còmhla riut-sa, gum bi ar cridheachan cuideachd.
Mar sin gun robh sinn a’ coimhead airson, agus a dèanamh cabhaig gu, là ar n-aonaidh leat-sa, is ar n-ath-aonadh – Amen.
Cairistiona G. Ròseadaidh (1830-1895).
Gràdh do Theaghlach, Charaidean, na Cinne-daonna.
18mh den Òg-Mhìos [170]
A Thighearna, na leig le mo dheuchainnean a bhith nas àirde na mo neart; agus gun robh thusa a’ gealltainn a bhith nad neart dhomh agus nad chomhfhurtachd ann an àm na deuchainn.
Builich gràs orm airson gun gabhainn gu math ri ge be dè a thachras rium; agus deònaich gun robh mo chridhe ag aideachadh gur h-e gnìomh Dhè a th’ ann, agus gun tàinig e bho do fhreasdal-sa, ’s nach an tro mhearachd sam bith.
Gun sealbhaichinn a h-uile ni bho do làimh-sa le foighidinn is le aoibhneas – Amen.
Tòmas Uilleamach (1663-1755).
A Thighearna, a tha ag òrdachadh a h-uile nì dhuinn ann an gliocas agus ann an gràdh neo-chrìochnach, a tha eòlach air mo laigsean, agus a h-uile breab is cràdh a tha na mo chridhe, gu dall, tha mise, a tha dall, gam thoirt fhèin dha do chridhe chaomh ghràdhach-sa. Dìreach builich gràs orm airson smaoineachadh, bruidhinnn, dèanamh, is faireachdainn mar a thoilicheadh do ghràdh-sa – Amen.
E. B. Pudhsaidh (1800-1882).
Àmhghar is Fulangas; Ùmhlachd is Gèilleadh.
19mh den Òg-Mhìos [171]
A Thighearna, fad-fhulangach is pailt ann am maitheas is ann am Fìrinn, lìon sinn, tha mi a’ guidhe ort, le gràsan.
Dèan fhad-fhulangach is foighidneach sinne, càirdeal is faireachdail, caoibhneal is math; teagasg dhuinne an fhìrinn a chumail ’s a bruidhinn ann an gràdh, agus a bhith a’ sealltainn tròcair airson gun sealbhaich sinn cuideachd tròcair – Amen.
Cairistiona G. Ròseadaidh (1830-1895).
A Thighearna Dia Uile-chumhachdaich, as e ar fìor shìth, is Gràdh shìorraidh; soillsich ar n-anaman le soilleireachd do shìth-sa, agus tur-ghlan ar cogaisean le mìlseachd do ghràidh, airson gum faodadh sinne le cridheachan shìtheil a bhith a’ feathamh air Ùghdar na sìthe, agus ann am doilgheasan an t-saoghail seo, gun robh thusa an còmhnaidh again mar ar fear-glèidhidh agus ar fear-dìon; agus, mar sin air ar cuartachadh mu thimcheall le do chùram-sa, gun toireamaid sinn fhèin gu cridheil gu gràdh do shìthe-sa – Amen.
Motsarabach (ro A.D. 700).
Fois is Sìth ann an Dia; Maitheanas is Caoibhneas.
20mh den Òg-Mhìos [172]
Mo Theàrmann agus mo Thighearna, tha mi a’ creidsinn is a’ cur mo dhòchas annad-sa, agus le m’uile chridhe tha mi ga do ghràdhachadh.
Seall, tha thu air beatha agus bàs a chuir mu m’ coinneamh; bròin is aoibhneasan, dòchasan is teagmhan; cò thuige a shìneas mi a-mach mo làmh? A Thigheanra chan aithne dhomh, ach ’s aithne dhut-sa; dèan leam mar a thoilicheas tu fhèin. Is leatsa mise le m’uile chridhe. Tha m’ aimisrean na do làmhan-sa.
O thusa, m’ aon dòchas, gun dèanar do thoil air an talamh mar a nithear air nèamh. Gun robh sin air a dhèanamh, gun robh sin air a dhèanamh, ’s chan e na dh’iarrainn-sa, ach na dh’irradh tusa.
Bhon àm seo a-mach fiù’s gu bràth, tha mi a’ cath mo chùraman ortsa, oir is aithne dhomh gun bheil cùram agad-sa dhomh-sa, seadh, fiù’s dhomh-sa; falaich mi fo sgàile do sgèith.
Deònaich gun robh do thoil-sa air a dhèanamh! Feithidh mi ann an sàmhchair airson do shlàinte, O mo Dhia, agus gràdhaichidh mi thu le m’ uile chridhe – Amen.
Slighe na Beatha Shìorraidh.
Co-aontachadh le Rùn Dhè.
21mh den Òg-Mhìos [173]
A Thighearna Dia Uile-chumhachdaich saor m’ anam bho a bhraighdeanas, airson gun tèid agam air a bhith saor bhon àm seo a-mach airson a bhith beò, cha ann dhomh-sa, ach dhut-sa.
Cuidich leam ann a bhith a’ cur fèin air falbh, agus airson a bhith a’ cuimhneachadh nach eile a bheath seo air a bhuileachadh airson m’ fhois-sa, no mo mhealtainn-sa. ’S e àm oideachaidh a th’ann airson an dachaigh shìorraidh a tha thusa air ullachadh dhaibhsan aig a tha gràdh dhut.
Cùm mo shùil stèidhichte gu suichichte air a chaladh sin de shith ’s de shòlas, airson nach fannaich mi, no nach bi mi sgìth air sgàth faide na slighe, ach gun dèanainn strì airson a bhith a’ coiseachd gu h-airidh a-thaobh m’ àrd-ghairm ann an uile mhacantas is iriosalachd spioraid.
Agus as dèidh dhomh fulang airson ùine, an uair a tha mi air mo neartachadh, stèidhichte, agus air mo shuidheachadh na do ghràdh, an uair a tha mi air na th’agad de dh’obair dhomh a choileanadh, bi còmhla rium airson mo threòrachadh tro ghleann sgàile a bhàis, agus nad ùine mhaith fhèin, thoir leat mi airson a bhith a’ còmhnaidh còmhla riut fhèin – Amen.
Maria Hare (1798-1870).
Dleastanas.
22mh den Òg-Mhìos [174]
Athair, le cridheachan thaingeil is iriosal tha sinn a’ nochdadh mu do choinneamh. Thugamaid taing dhut airson na socharan uile a tha sinn air a shealbhachadh bho do mhaitheas.
’S ann air sgàth do bheannachd-sa a fhuair sinn an t-soirbheachadh a fhuair sinn. A h-uile cothrom airson maith a dhèanamh; a h-uile miann anns an t-slighe cheart; a h-uile buaidh a fhuair sinn thairis oirnn fhèin; a h-uile smuain mu do làthaireachd-sa, O Athair; a h-uile sùil shàmhach ach ghràdhach air eisimplear ar n-Eisimpleir, do Mhac ar Tighearna – tha iad uile nan gibhtean thugainne.
Builich neart agus gliocas oirnn airson a bhith a’ coiseachd gu dìleas agus gu h-aoibhneal ann an slighe na h-ùnmhlachd dheònach a-thaobh do laghan, agus gun robh sinn ag earbsa gu h-aoibhneil na do ghràdh.
’S e an taingealachd as fheàrr as urrainn dhuinn a thabhainn dhuit-sa a bhith beò a-rèir do rùin naomha; ceadaich dhuinne a h-uile là gun robh sinn ga thabhainn ann am modh nas coileanta, agus gum fàsamaid ann an eòlais do rùin agus ann an gràdh air a shon, gu sìorraidh tuilleadh – Amen.
Micheal Sailear (1751-1832).
Taingealachd is Moladh.
23mh den Òg-Mhìos [175]
Tha mi a’ faighneachd, a Dhè ro-Phrìseil, gun dèanadh tu mise uile gu lèir leat-sa, airson gum bu thusa nad uile anns na h-uile dhòmhsa; bi nad Anam dha m’ anam-sa.
A Thighearna, tha mi sgìth dhìom fhèin, sgìth de a bhith cho mi-choltach riut fhèin, de a bhith cho fada ri falbh bhuat. Dèan còmhnaidh còmhla rium, agus, an uairsin, dèan còmhnaidh annam.
Nar leigeadh gun robh bròn sam bith gam chumail air falbh bhuat; nar leigeadh gun robh aonranachas no fàsaileachd anaim an comas an t-eagal a chuir orm.
Nar leigeadh gun robh mi a’ samoineachadh ortsa mar aon a tha fad’ air falbh; nar leigeadh gun robh mi a’ smaoineachadh ortsa mar Bhritheamh chruaidh, bhon a tha tu fhèin a’ tighinn thugam, agus a’ tuiteam air amhaich do leanaibh stròdhail bochd, agus a’ toirt pòg na sìthe dhomh. Cha leig thusa leotha-san falbh gu fallamh a thig thugad bho fad’ às.
A Thighearna tha mi air tighinn thugad bho fad’ às – tìr fad’ às mo bhròin is mo pheacaidhean. Ach tha thusa air mo thoirt faisg ort fhèin – Amen.
E. B. Pùdhsaidh (1800-1882).
Aidmheal is Aithreachas.
24mh den Òg-Mhìos [176]
Las mo chridhe na theine-gràidh dhut fhèin, Athair as ro-ghràdhaiche, agus an uairsin cha bhi a bhith a’ dèanadh do rùn, ’s a bhith umhail ri d’ àithntean, na adhbhar bròin dhomh. Oir dhà-san a tha a’ gràdhachadh chan eil dad doirbh, chan eile nì neo-chomasach; a chionn gu bheil gràdh nas làidire na bàs.
O, gun robh gràdh a’ lìonadh ’s a’ riaghladh mo chridhe. Oir an uairsin èirigh, is bi àraich air a dhèanamh air, samhla nàdair eadar thusa agus mise, agus aonadh de rùin, airson gun deidheadh agam-sa air a bhith a’ taghadh ’s a’ diùltadh mar a tha thu fhèin. Gun robh do rùn-sa air a dhèanamh annam-sa agus leam-sa gu sìoraidh – Amen.
Pàrras don Anam Chrìosdail.
A Dhè as ro-thròcairiche, Aon-cuideachaidh na h-uile dhaoine, neartaich sinn uile chun a leithid de dh’ìre tro do Chumhachd, is gum biodh ar bròin air an atharrachadh gu aoibhneas, agus gum biodh sinn an comas d’Ainm naomha-sa a’ ghlòireachadh gun sgur; tro Iosa Crìosd ar Tighearna – Amen.
Portas Shàruim (A.D. 1085).
Gràdh do Dhia; Misneachd, Aoibhneas, Neart.
25mh den Òg-Mhìos [177]
A Thighearna ar Neach-treòrachaidh fiù’s chun a bhàis, ceadaich gràs dhuinne, tha mi a’ guidhe ort, airson do leantainn-sa ge b’e càite a thèid thu.
Anns na dleastanasan làitheil thuige a tha thu gar gairm, crom ar rùin sìos gu: ùmhlachd shìmplidh, foighidinn fo chràdh no fo phiobrachadh, fìrinneachas choilenata ann am facal is ann am modh, ùmhlachd, caoibhneas: ann an gnìomhan mòra de dhleastanas no de choileantas – nam b’ann is gun gairmeadh tu thuca-san sinn – tog suas sinn gu fèin-thabhairt, misneachd ghaisgeil, gu beatha a leagal sìos air sgàth d’ fhìrinn-sa no airson bràthair – Amen.
Cairistiona G. Ròseadaidh (1830-1895).
A Dhè, Cumhachd nan uile a tha a’ cur an earbsa annad fhèin, deònaich gum biodh sinne nar barrachd na luchd buaidh thairis air na h-uile a nì cogadh an aghaidh ar n-anaman, agus, aig an deireadh, gun deidheadh sin a-steach ann an sìth choileanta do làthaireachd-sa – Amen.
Portas Ròmanach.
Misneachd, Aoibhneas, Neart; Dleastanas.
26mh den Og-Mhìos [178]
A Thighearna gun robh thusa ga mo thionndadh uile gu lèir gus a bhith na mo gràdh, agus mo ghràdh gu lèir gus a bhith na ùmhlachd, agus deònaich gun robh m’ ùmhlachd gun bhriseadh; agus an uairsin tha mi an dòchas gun gabhadh thu ris a leithid de thoradh ’s a tha mi an comas a bhuileachadh.
Thoir dhomh gun dèanainn rudeiginn a bheireadh aiteas thugad fhèin, agus bidh a h-uile ni as mi, no a th’ agam, bhuat fhèin, fiù’s ge be dè a ni thusa airidh ort fhèin – Amen.
Deremy Tàillear (1613-1667).
A Dhè Uile-chumhachdaich agus Shìorraidh, buaithe a tha gach uile nì maith ’s a h-uile tiodhlac choileanta a’ tighinn, deònaich gu tròcaireach gun robh an iomadh mheòmhrachadh air do mhaitheas neo-chrìochnach-sa a’ toirt dhuinne gun gràdhaicheamaid thusa as cionn na h-uile nithean; airson gum faodamaid, an seo, a bhith a’ creidsinn gu seasmhach an nì nach fhaic sinn, agus, as dèidh seo, ann an sealladh bheannaichte do ghlòire, gum faiceamaid an nì an-dràsta nach urrainn dhuinn a thuigsinn; tro Iosa Crìosd ar Tigheantrna – Amen.
Leabhar nan Uairean (1865).
Creideamh is Eud; Gràdh do Dhia; Ùmhlachd ri Dia.
27mh den Òg-Mhìos [179]
A Dhè, Ath-cheannachair ar n-anaman, agus Comhfhurtair nam muinntir a tha ri bròn, aig a tha rùn as e ar sìth-ne, agus thuige a tha ùmhlachd na fhìor shaorsa; deònaich dhomh-sa gum bithinn air mo threòrachadh gu leithid de dh’ìre le do Spiorad naomh-sa, is gum bithinn saor bho dhòchasan fhaoin agus de fhrionasan, agus bho mhiannan cheàrr; ach gum faodainn tro fhoighidinn a bhith a’ sealbhachadh fèin-fhiosrachadh agus tro fhèin-fhiosrachadh dòchas, agus nach bithinn air mo nàrachadh a chionn air sgath dòchas a bhith agam annad-sa, ar n-Athair agus ar Caraid – agus gun robh do rùn naomha-sa air a dhèanam a-nis agus gu sìorraidh – Amen.
Rowland Uilleamach (1818-1870).
A Thighearna ùraich ar spioradan agus treòraich ar cridheachan thugad fhèin airson nach bi ar n-obair mar eallach dhuinn, ach na adhbhar aoibhneis; agus builich oirnn uidhir de ghràdh chumhachdach dhut fhèin ’s a dhèanadh ar n-uile ùmhlachd nas mìlse. O na leig leinn seirbheis a dhèanamh dhut le spiorad a bhraighdeanais, mar thràillean, ach le aoibhneas is toileachas chloinne, gun robh sinn gar toileachadh fhèin annad-sa agus a’ dèanamh gàirdeachas na d’ obair – Amen.
Beniàmin Jenks (1646-1724).
Beò-iarraidh; Misneachd, Aoibhneas, Neart.
28mh den Og-Mhìos [180]
O thusa, as e fìor Ghrìan an t-saoghail, an còmhnaidh tuilleadh ag èirigh ’s gun a bhith a’ dol sìos; a tha tro d’ fhoillseachadh ro-fhallain-sa agus tro a bhith gad fhaicinn, a’ biadhadh gach uile nì agus gan dèanamh aoibhneal, iadsan cuideachd a tha air nèamh mar iadsan a tha air thallamh; tha sinn a’ guidhe ort deàlradh gu tròcaireach agus gu fàbharach a-steach nar cridheachan, airson gum bi sinn – le aoidhche agus dorchadas a pheachaidh, agus sgòthan nithean cheàrra air gach taobh, air an sguabadh air falbh, agus thusa a’ deàlradh gu soillear nar cridheachan – an comas fad làithean ar beathana a dhol fada gun tuiteam no gun oilbheum, agus gun coisicheamaid mar anns an là, agus sinn fìor-ghlan agus glan bho obraichean an dorchadais, agus ro-thorach ann an uile dhèagh obraichean a tha thusa air ullachadh dhuinn airson an dèanamh airson gun coisicheamaid annta – Amen
Erasmus (1467-1536).
Treòrachadh is Solas.
29mh den Òg-Mhìos [181]
A Dhè, thusa as e an t-aon Theàrmann a th’aig do chuid cloinne! a tha a’ fantainn fìor ged a dh’fhàiligeadh a h-uile nì eile, agus a tha beò ged a tha gach uile nì eile a’ bàsachadh, còmhdaich sinn a-nis an uair a theicheas sinn thugad-sa.
Cronaich annainn a h-uile miann ana-measarra, a h-uile nàdar neo-shàmhach, a h-uile dùil roimh-bheachdach, a h-uile faoin-ghràdh an-uasal; agus, a’ faireachdainn teannachadh do làimh Athaireil oirnn, gun robh sinn gu macanta ’s le misneachd a’ dol a-steach dha na slighean as duiriche de ar n-eilthireas; le cùram, chan ann airson a bhith ag atharrachadh do rùn choilenta-sa, ach a-mhàin airson a bhith ga dèanamh agus ga giùlainn ann an dòigh iomchaidh.
Gun robh sinne a’ cuir seachd ar làithean mar na do làthaireachd-sa, agus gun coinnicheamaid ar bàs ann an cumhachd do gheallaidh, agus gun deidheadh-maid bhon a seo a-steach don t-solas a tha nas fhaisge dhe d’ eòlas-sa agus do ghràdh – Amen.
Seumas Martineu (1805-1900).
Beò-iarraidh.
30mh den Òg-Mhìos [182]
Deònaich dhòmhsa, fiù’s dhòmhsa, mo Thighearna as prìseile, gum bithinn eòlach ort, agus ga do ghràdhachadh, agus a’ dèanamh gàirdeachas annad-sa.
Agus, mur a h-urrainn dhomh na nithean sin a dhèanamh gu coileanta anns a bheatha seo, deònaich co-dhiùbh gun èirinn gu ìrean nas àirde a h-uile là, gus an urrainn dhomh tighinn thuca ann an coileantas.
Deònaich gun robh eòlas dhìotsa a’ fàs annam an seo, airson gum biodh e làn as dèidh seo. Deònaich gun robh gràdh dhut fhèin a’ fàs a h-uile là barrachd agus barrachd an seo, airson gum bi e coileanta as deidh seo; airson gum bi m’ aoibhneas mòr ann fhèin, agus làn annad-sa. ’S aithe dhomh, a Dhè, gur h-e Dia na Fìrinn a th’ annad-sa, O coilean do gheallaidhean ghràsmhor dhòmh-sa, airson gum bi m’aoibhneas làn – Amen.
Augustin (354-430).
A Thighearna, builich gràs oirnn uile, airson gum bi sinn an comas, tro ùmhlachd gun sguir, a bhith a’ tagradh suas ar rùin agus ar cridheachan mar ìobairt iomchaidh dhut fhèin – Amen.
Cairistiona G. Ròseadaidh (1830-1895).
Gràdh do Dhia; Ùmhlachd ri Dia.


c: text/html

text:
- TIOTAL
- Luchd-obrach Ionad Marcachd Tuathanas Chapelton, Am Blàr Dubh
- EXTERNAL ID
- THCCP_DINGWALL_EQUESTRIAN
- ÀITE
- Am Blàr Dubh
- SGÌRE
- Am Blàr Dubh
- SIORRACHD/PARRAIST
- ROS: Urrath
- DEIT
- 2004
- LINN
- 2000an
- CRUTHADAIR
- Alexander Collett
- NEACH-FIOSRACHAIDH
- Highland Community Planning & Resources Project
- AITHNEACHADH MAOINE
- 39963
- KEYWORDS
- bailtean-beaga
rathaidean-iarrainn
eich
marcachd
Tha an dealbh seo a' sealltainn luchd-obrach Ionad Marcachd Tuathanas Chapelton, Am Blàr Dubh, Siorrachd Rois. Gabhaidh ionnsachadh-marcachd ionnsachadh aig Chapelton ge b'e dè seòrsa sìde a bhios ann. Faodaidh eich agus searraich a bhith air an ceannach cuideachd bhon ionad. Chaidh an dealbh a thogail anns an Lùnastal 2004 le Alasdair Collett mar phàirt den phròiseact 'Make the Muir Matter' a bha na innleachd planaidh coimhearsnachd air a stiùireadh le muinntir a' bhaile le taic bho Highland Wellbeing Alliance: Highland's Community Planning Partnership.
Tha Am Blàr Dubh suidhichte trì mìle taobh tuath air A' Mhanachainn agus 14 mìle taobh an iar-thuath Inbhir Nis. Dh'fhàs am baile, air an robh an t-ainm Tarbhdal aig aon àm, gu mòr tron 19mh linn air sàilleabh an taigh stàile agus còmhdail air rathaidean agus rathaidean-iarrainn. Chaidh stèisean-rèile a thogail aig Tarbhdal ann an 1862 mar phàirt de Rathad-iarrainn Inbhir Nis agus Siorrachd Rois. Ach, dh'atharraich companaidh an rathad-iarrainn ainm an stèisean gu Am Blàr Dubh an dèidh nam fèillean-chruidh a bha a' gabhail àite mu mhìle bhon a' bhaile. Beag air bheag thàinig an t-ainm Am Blàr Dubh an àite Tarbhdal gus an do dh'fhalbh e buileach.
Airson mòran bhliadhnaichean bha am baile air an rathad A9 gu tuath bho Inbhir Nis ach dh'atharraich seo leis an Drochaid Cheiseig air a thogail ann an 1982. An-diugh, ged a tha am baile beag nas shàmhachaiche 's e turasachd, sileadh agus togail a tha fhathast nam prìomh ghnìomhachasan anns A' Bhlàr Dhubh

robotstxt: allowed

filter: keep


text:
Slí Cholmcille
Tha Slí Cholmcille www.colmcille.org. Tha Slighe Dhualchais Chaluim Chille mar chomharra air beatha agus dualchas an Naoimh Chalum Cille agus na chothrom soillse a’ chur air na seann cheanglaichean a thaobh eachdraidh agus cànan eadar Èirinn agus Alba.
Bheir am pròiseact seo le Colmcille cothrom do neach-turais taghadh dè chòrdadh leotha a’ dhèanamh as na leanas:
- Leantainn ann an lorgan an Naoimh Colmcille agus a cho-aoisean, agus siubhal da-rìribh no air-loidhne tro na h-àiteachan agus na dùthchannan.
- Àiteachan a’ lorg tro mhapaichean
- Rannsaich aon no dhà de sgìrean far am bheil a’ Ghàidhlig ga bruidheann, agus an cultar an dè is an diugh.
- Dean ceangal ri làraich turasachd chultural eile, gu h-àraid www.gaelic-rings.com
- Faigh a-mach mar a’ thug eaglaisean Cholmcille cumadh do linn an òir ann an ealain agus cultar na h-Èireann.
- Faigh a-mach mar a tha Gàidhealtachd na h-Èireann agus na h-Alba agus an cultar nas fhaisge oirnn na bha sinn an dùil.
A bharrachd air a sin, tha e ceadachadh do choimhearsnachdan Gàidhlig ceanglaichean a’ dhèanamh ri chèile, agus ceangal a’ dhèanamh air cànan agus dealbh-tìre, ìomhaighean agus cultar stèidhichte air cànan.


text:
’S BOCHD an naidheachd a chuala mi aig an deireadh-sheachdain mu Scott Hutchison, bhon chòmhlan Frightened Rabbit, a chur làmh na bheatha fhèin is e air a bhith a’ strì le slàinte-inntinn fad bhliadhnaichean. Nis, chan e rud neo-àbhaisteach a tha seo ann an saoghal a’ chiùil. Cluinnidh sinn tric mu luchd-ciùil a tha air fulang, is uallach mòr orra a bhith a’ dèiligeadh ri bhith aithnichte. Ach, tha aca cuideachd ri bhith a’ dèiligeadh ri cho caochlaideach ’s a tha an saoghal obrach, ri trioblaidean airgid, dàimhean pearsanta agus gach nì eile a shadas an saoghal orra – is bhiodh na trioblaidean ud ag adhbrachadh dragh do dhuine sam bith.
Ged nach eil mòran dhaoine a’ bruidhinn gu fosgailte mu an cuid thrioblaidean, bha Scott. Chan eil cuid deònach neo misneachail gu leòr an cuid dhuilgeadasan innse do charaidean neo fiù ’s do an teaghlaichean. A rèir a bhràthar Niall ge-tà, dh’fheuch Scott ri seo a dhèanamh gus daoine eile a bha a’ fulang a chuideachadh. Bha seo follaiseach na òrain cuideachd is tha e coltach gun tug iadsan taic do mhòran dhaoine a bha a’ dèiligeadh ri trom-inntinn is trioblaidean-inntinn eile. Thug ceòl Scott togail neo soillearachadh dhaibh gus am biodh iad a’ faireachdainn nach robh iad leotha fhèin.
Dh’fhairich mi gun robh gach neach as aithne dhòmhsa a tha air bruidhinn mu Scott air na meadhanan-sòisealta anns na beagan làithean mu dheireadh a’ faireachdainn gun robh ceangal pearsanta aca ris agus ris a’ cheòl aige agus b’ e sin – agus is e sin – an dìleab a dh’fhàg e. Leanaidh a chuid chiùil gu bhith a’ brosnachadh dhaoine gus taic a shireadh agus gu bhith na b’ fhosgailte mu dheidhinn agus tha e follaiseach gum bi ionndrainn mhòr air.
Ged a bha Scott deònach bruidhinn mu na bha e a’ fulang, agus e a’ sgrìobhadh is a’ seinn mu dheidhinn, feumaidh gun do dh’fhairich e nach robh dòigh eile ann dha. Bidh mòran a’ faireachdainn mar seo mus feuch iad ri bruidhinn mu dheidhinn ge-tà, agus bu chòir do seo dragh eagalach a chur oirnn. Tha e cho cudromach a bhith a’ bruidhinn air slàinte-inntinn ri do chàirdean agus do charaidean agus a bhith a’ dèanamh cinnteach gu bheil thu a’ faighinn taic agus comhairle bhuapa.
A rèir coltais, tha fir gu h-àraid aindeonach a bhith a’ bruidhinn air an cuid fhaireachdainnean is ‘fearalas nimheil’ air ainmeachadh tric mar adhbhar air a shon. Tha e coltach gu bheil aon fhear a-mach à ceathrar ann am Breatainn air smaoineachadh – co-dhiù aon turas – air làmh a chur nam beatha fhèin, agus tha an àireamh seo ag adhbhrachadh dhragh dhomh. Tha sinn fhathast beò ann an saoghal far a bheil mòran fhireannach a’ faireachdainn gum feum iad ìomhaigh làidir, fearail a thaisbeanadh a dh’aindeoin ’s mar a tha iad a’ faireachdainn air an taobh a-staigh. Mar sin, ciamar a thèid againn air mìneachadh gu bheil e ceart gu leòr dhaibh an cuid dhuilgheadasan a shealltainn?
Feumaidh sinn ar dòighean atharrachadh, ge-tà, agus ’s fheàrr dhuinn dèanamh cinnteach gu bheil coimhearsnachd againn san tèid againn uile bruidhinn mun leithid. Ach, tha e gràbhailte nar dòigh-beatha nach bi daoine deònach a bhith a’ bruidhinn gu fosgailte mu ghnothaichean mar seo neo a’ leigeil fhaicinn gu bheil iad so-leònta, mar gach neach eile. Mhìnich Niall Slorance san sgeidse a rinn e an t-seachdain seo don National gu bheil e airson ’s gum bi sinn beò ann an saoghal far am bi e cho soirbh bruidhinn mu shlàinte-inntinn ’s a bhios e a’ bruidhinn air an aimsir. Chanainn gum biodh e math nam biomaid uile beò san t-saoghal ud. ‘Tha e ceart gu leòr gun a bhith ceart gu leòr’, mar a chanas iad, agus feumaidh sinn a bhith mothachail às a sin.
Tha an t-àm ann a bhith a’ dèanamh cinnteach gu bheil sinn laghach, gu bheil sinn fosgailte, gu bheil sinn deònach a dhol an sàs ann an còmhraidhean mu shlàinte-inntinn còmhla ri daoine eile, gus an cuir sinn às don mhaslach agus don nàir’ a tha co-cheangailte ri trioblaidean-inntinn.
’S fheàrr dhuinn a bhith a’ coimhead air slàinte-inntinn mar a choimheadamaid air slàinte-cuirp – tha e a cheart cho cudromach. Feumaidh sinn sgur a bhith ag iarraidh air na fireannaich ‘man up!’ a dhèanamh agus a bhith a’ fàgail air na boireannaich gu bheil iad ro dhràmadach. Bu chòir dhuinn èisteachd riutha agus a bhith tuigseach mu mar a tha iad a’ faireachdainn, a’ toirt furtachd no brosnachadh dhaibh, a rèir mar a tha a dhìth.
Ma tha sibh fhèin a’ fulang le trioblaidean-inntinn, feuch nach bi sibh leisg ur guth a thogail, ge b’ e dè cho doirbh ’s a tha e dhuibh sin a dhèanamh.
Mar a tha an seanfhacal a’ dol: “A’ chungaidh-leighis as goirte, ’s i as motha a nì feum.”


text:
Catch Fichead ’s a Dhà
Tha mi a’ tuigsinn gun deach mo chàineadh le cuid airson am pìos seo a sgrìobhadh ann am Beurla, seach Gàidhlig. So, seo mise a’ sgrìobhadh ann an Gàidhlig air carson a tha e ceart, uaireannan, a bhith a’ sgrìobhadh ann am Beurla mu dheidhinn Gàidhlig – gu h-àraid ma tha thu airson gun leugh muinntir na Gàidhlig fhèin na sgriòbhas tu. Saoghal neònach…
Far a bheil mi fhèin a’ fuireach tha tòrr dhaoine ann le deagh Ghàidhlig aca (fada nas fheàrr na bhios agamsa riamh) nach sgrìobh no leugh i gu comhfhurtail – ma sgrìobhas no leughas iad idir i. Chan e naidheachd ùr a tha seo. Tro na linntean tha fhios nach robh comas sgrìobhaidh ann an Gàidhlig riamh aig mòr-chuid a luchd-labhairt – agus tha an cànan beò fhathast, air èiginn. Thaobh leasachadh na Gàidhlig, ge-tà, shaoilinn fhèin gu bheil na daoine seo gu math cudromach – bruidhnidh iad an cànan gun trioblaid, gun smaoineachadh mu dheidhinn idir. ’S ann acasan a tha am blas, agus an ceangal air ais thairis air na linntean.
Mar as trice, nuair a chleachdas cuidegin am facal “illiteracy”, smaoinichidh tu gur e droch rud a th’ ann. Duine illiterate – ’s e duine gòrach a th’ ann, no duine nach d’ fhuair foghlam. Well, chan eil muinntir nan eilean gòrach idir, agus a’ coimhead air na national educational statistics chìthear gun do rinn iad riamh agus gun dèan iad fhathast glè mhath ann am foghlam. Gu dearbh, chan eil iad illiterate idir. Ach ’s e Beurla a leughas iad. Nist, an trioblaid a th’ ann, chan e gu bheil a’ Bheurla aca làidir, ach gu bheil a’ Ghàidhlig lag – aig ìre litreachaidh co-dhiù.
Ann an suidheachadh far a bheilear a’ smaoineachadh san fharsaingeachd gur e cùis-nàire a th’ ann a bhith illiterate, chan eil e follaiseach dhomhsa gur e an dòigh as fheàrr airson conaltradh a stiùireadh le daoine a tha fileanta sa Ghàidhlig, ged nach leugh iad i, a bhith an-còmhnaidh a’ cur nan cuimhne nach eil an comas sin aca. Tha cunnart ann gun cuir thu dheth iad. Le gu leòr dhe na buidhnean leasachaidh airson Gàidhlig stèidhichte fad air falbh ann an Inbhir Nis tha e doirbh gu leòr mar-thà deagh chonaltradh a chumail a’ dol leis na coimhearsnachdan sa bheil Gàidhlig fhathast ga bruidhinn gu làitheil. Saoil an e cnap-starra a bharrachd a bhios ann a bhith ag iarraidh orra leughadh no sgrìobhadh sa chànan a bhruidhneas iad gu nàdarra ach nach leugh iad idir?
Nach eil obair ri dhèanamh an toiseach ann am misneachd agus moit a thogail sna comasan a th’ aig daoine mar-thà? Ma tha dà chànan agad seach dìreach aonan a-mhàin, mar a th’ aig a’ mhòr-chuid san dùthaich seo, ’s e rud sònraichte a tha seo. Agus ma tha thu a’ cumail fear dhiubh sin dìreach nad cheann fhèin gun taic sam bith bho litreachadh no leabhar, no peann is pàipear, no sìon mar sin, nach eil sin dìreach sgoinneil san latha an-diugh? An e dha-rìreabh cùis-nàire a th’ ann, no ’s dòcha mìorbhail?
Ma tha sinn gu dearbh airson daoine a bhrosnachadh gus an cuid Gàidhlig a chumail a’ dol, nach ann aig an ìre bhunaiteach sin a bu chòir dhuinn a bhith a’ tòiseachadh, seach a bhith a’ feuchainn ri toirt orra sgilean a bharrachd ionnsachadh sa bhad mus tèid aca air pàirt sam bith a ghabhail ann an leasachadh/sàbhaileadh a’ chànain, no eadhon deasbad mu dheidhinn?
Posted on 24/01/2010, in Uncategorized and tagged Gaelic. Bookmark the permalink. 8 Comments.
-
‘S e deagh phuingean a th’agad a charaid. Agus air an làimh eile luchd-ionnsachaidh a tha deiseil agus deònach an cuid sgrìobhaidh a chleachdadh ann an dòigh sam bith, dìreach gus a bhith a’ gabhail pàirt ann an saoghal na Gàidhlig. ‘S dòcha nach eil a’ mhor chuid againn a’ tuigsinn idir idir cor na coimhearsneachdan tradiseanta nuair a thoischeas sinn began Gàidhlig ag ionnsachadh.
A-nis air ais gu Gaelic Guerilla s’ dòcha agus sreath eile, Berula lol ach pìos a tha sealltainn taobh eile – an e uaireannan ‘minefield’ a th’anns a Gàidhlig?
‘Ciamar a chanas mi ‘Preserve in Aspic’ ann an Gàidhlig ? What’s the Gaelic for ‘Preserve in Aspic’??’
http://gaelicguerilla.com/?p=154
-
Aidh, tha barrachd ann an littearachd na leughadh is sgriobhadh. Agus tha barrachd seorsaichean de littearachd ann. Beul-aithris na dheagh eisimplir.
De na duilgheadasan as motha a fhuair thu fhein ann a bhith a’ toirt comasan leughaidh do inbhich le Gaidhlig nach d’fhuair cothrom san sgoil?
An robh iad a’ faireachdainn gun robh an litreachadh cearr? No gun robh an gramar ro eadar-dhealaichte bhon chainnt labharta?
-
Is e “Glac 22” an t-ainm ceart air a’cheist seo…agus chan eil mi a’ caineadh do chuid Gaidhlig. ACH tha eu-chomas sgriobhaidh is leughaidh nad chanan mhathaireil na cnap starra eagalach ri leasachadh eaconomachd taobh a-steachd coimhearsnachd agus cultur nan Gaidheal “tusanaich”.
Tha aithisg air nochdadh anns an comhla-deug a chaidh, a tha ag innse gu bheil suas ri 20% de muintir na h-Alba gun comas leughadh is sgriobhadh anns a’ chanan mathaireil. Faodaidh gu bheil an aireamh sin a’ dol seachad 40% a measg na Gaidheal, Gu mi-fhortunach cha bhi suim aig “One scotland” neo gu de co a gheibheas an dreuchd a thoirt fuasgladh air an 20+ % nan Gaidheal.
O chionns gu bheil seo na dhuiligheadas ann a Uibhist: A bheil neach sam bith anns a’ choimhearsnachd a’feuchainn (i.e. an drasda) a chuir air coise cursa coltach ris an cursa “Cuir Peann ri Paipear”, cursa na h-oidhche a chaidh na ruith air an Eilean Sgitheanach o chionn bliadhna neo dha? Neo “Mutual Improvement clas” den nos a chleachd luchd-obraich/soisealaich anns na bailtean mor a chruthaich fein-fhoghluim bho na 1850n gu na 1920n (nuair a thoisich ughdarrasan ionadail nam bailtean mora a shas an clasaichean na h-oidhche)?
Bha mi direach a’uandaireadh…..
P.


text:
Ceist mu na Comhairlichean Dùthchail
Chaidh càineadh a dhèanamh air Riaghaltas na h-Alba mu Chomhairle ùr Nàiseanta nan Còmhairlichean Dùthchail.
Chaidh a' bhuidheann fhoillseachadh aig Fèill Rìoghail na Gàidhealtachd ann an Dùn Èideann san Òg-Mhìos.
Dh'innis Rùnaire na h-Eaconomaidh Dùtchail, Fearghas Ewing, gun toireadh a' bhuidheann seachad comhairle air a' bhuaidh air Alba ri linn an EU fhàgail, is molaidhean air sgìrean dùtchail a neartachadh.
'S iad Lorne Crerar is Alison Milne na cathraichean a tha air a' bhuidhinn, is dusan ball ag obair còmhla riutha.
Thuirt am BPA Tòraidheach airson na Gàidhealtachd is nan Eilean, Dòmhnall Camshron, gum bu chòir riochdaire croitearachd a bhith nam measg.
Dh'innis an Camshronach gun do sgrìobh e gu Fearghas Ewing mun chùis.
Thuirt e gun do dh' fhreagair Mgr Ewing nach robh dùil idir aige ballrachd na buidhne atharrachadh.
"Sglais"
"S e sglais a th' ann dha croitearachd a-rithist", thuirt Niall MacLeòid, a tha na chroitear ann an Leòdhas.
"Chan e seo a' chiad tè, ach tha mi a' faireachdainn tàmailteach dha-rìribh is dìombach nach eil iad a' coimhead ri croitearachd.
"Na h-ainmean a tha mise a' coimhead, chan eil iad a' dol a dhèanamh feum sam bith dha croitearachd.
"Tha a' bhuidheann seo a' dol a dhèanamh feum is tha mi làn cinnteach gu bheil àite is feum againn air buidhinn mar seo, ach tha e dìreach tàmailteach nach eil croitearan a' faighinn comas a bhith air", thuirt e.
Thuirt neach-labhairt bho Riaghaltas na h-Alba gun deach buill a chur air Comhairle Nàiseanta nan Comhairlichean Dùthchail a rèir eòlais a fhuair iad bho a bhith a' fuireach agus ag obair ann an coimhearsnachd dùthchail na h-Alba.
Thuirt iad, ged nach deach plana obrach a stèidheachadh fhathast, gu bheil dùil gun iarr a' bhuidheann ùr beachdan bho fharsaingeachd de dhaoine ann an sgìrean is coimhearsnachdan dùthchail is eileanach, riochdairean is coimhearsnachdan croitearachd nam measg.
Dh'iarr iad gun cuir daoine beachdan dhan Chomhairle Nàisanta nuair a bhios a' bhuidheann air obair a thòiseachadh.


text:
- TIOTAL
- Creag an Fhuamhaire, Srath Chonainn, Am Blàr Dubh
- EXTERNAL ID
- QZP40_CARD_5863
- ÀITE
- Am Blàr Dubh
- SGÌRE
- Am Blàr Dubh
- SIORRACHD/PARRAIST
- ROS: Urrath
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 37494
- KEYWORDS
- fuadaichean
'S e 'The Rock of the Giant, Strathconon, Muir of Ord' an tiotal air a' chairt-phuist seo. Tha Srath Chonainn na laighe mu 48 cil taobh an iar Inbhir Nis.
Ann am meadhan an naoidheamh linn deug aig àm nam Fuadaichean chaidh seachd ceud duine no mar sin fhuadach à sgìre Shrath Chonainn gus tuathanasan chaorach a chruthachadh a dhèanadh prothaidean na bu mhotha do dh'uachdarain seach màl an tuath.
Thàinig atharrachadh mòr dhan sgìre nuair a thòisich Sgeama Dealan-uisge Chonainn a chaidh a leasachadh eadar 1946 agus 1961. Chaidh Loch Mìg agus Loch Achadh Omhnachaidh a chruthachadh nuair a chaidh damaichean a thogail air an Abhainn Mìg agus an Abhainn Chonainn


text:
Uinneag Laghail
Uinneag Laghail
Poileasaidh Notice and Takedown de Loveofqueen
Tha Loveofqueen ag obrachadh ann an deagh chreidimh. Is e adhbhar a 'phoileasaidh seo dìon a thoirt air na Còirichean Seilbh Inntleachdail ceangailte (IPR) de threas pàrtaidhean a bharrachd air an fheadhainn a tha a' toirt ar luchd-cleachdaidh. Freagairtean sinn gu sgiobalta agus gu h-èifeachdach ri fiosan mu bhriseadh IPR a chaidh a chlàradh.
Ach, tha Loveofqueen a 'cur feum air do chuideachadh gus nithean a dh'fhaodadh a bhith a' briseadh IPR a chomharrachadh. Seach gu bheil uallach air sealbhadairean seilbh inntleachdail airson an IP fhèin a dhìon agus nach eil Loveofqueen a 'cumail a-mach gu bheil eòlas laghail aca air cùisean IPR, feumaidh an dà phàrtaidh co-obrachadh leis a' phoileasaidh seo.
Ma tha thu gu mòr a 'creidsinn gu bheil ceart seilbh inntleachdail air a bhith air a briseadh air Loveofqueen, cuir a-steach aithris air briseadh IP a chaidh a chlàradh thugainn a tha a' gabhail a-steach:
-
Ainm slàn sealbhadair an seilbh inntleachdail ceart
An t-ainm slàn agad fhèin agus ainm a 'chompanaidh a tha thu a' riochdachadh
3. Ur seòladh iomlan (feumaidh seo a bhith a 'gabhail a-steach City, State agus Zip Code)
4. Do seòladh post-dealain agus àireamh fòn (le còd dùthchail)
5. Tuairisgeul slàn air a 'bhriseadh ceart air seilbh inntleachdail (a chaidh a chlàradh)
6. Mìneachadh air briseadh (a chaidh a mholadh) agus a shuidheachadh air làrach-lìn Loveofqueenwe
7. Dearbhadh iomlan gu bheil thu a 'creidsinn ann an deagh chreidimh gun deach IPR a bhriseadh
8. Aithris gu bheil am fiosrachadh a tha air a thoirt seachad anns an Fhios agad fìor agus ceart
9. Dearbhadh soilleir agus follaiseach gun cuir thu cùl-taic air Loveofqueen an aghaidh tagraidhean, call, fiachan, cosgaisean agus cosgaisean co-cheangailte ris (a 'gabhail a-steach cìsean tagraidh reusanta) a dh' fhaodadh Loveofqueen a thighinn an co-cheangal ris an fhios
Note:
Faodaidh mì-riochdachaidhean no / no mearachdan sam bith, an dà chuid gu toilteach no mar thoradh air dearmad, a thèid a thoirt nad fhreagairt, nochdadh gu buailteachd agus milleadh. Feumaidh tu beachdachadh gu cùramach air dìon, cuingealachaidhean no eisgeachdan IP iomchaidh. Airson comhairle laghail sònraichte a thaobh mion-fhiosrachadh poileasaidh, cuir fios gu neach-lagha.
Airson a dhol air adhart, leig sìos a-nuasaithris briseadh(Sanas) faidhle. Lìonaibh am fiosrachadh, clò-bhuail an sgrìobhainn, agus cuir a-steach e mus cuir thu post-d gu lethbhreac fo sgàileadh thugainn aig:[Email protected]sgaoileadh.com
Chan eil an seòladh puist-d seo ach airson cùisean laghail agus cha bu chòir a chleachdadh airson ceistean ro-reic, rianachd òrdugh no tar-reic sam bith.


text:
Italy
Scotland's links with Italy stretch as far back as the days when the south of the country formed the frontier of the Roman Empire. The first legions entered what is now Scotland in around 79AD, and over the following few years they penetrated as far as the Moray Firth and inflicted a terrible defeat on the local tribes at the Battle of Mons Graupius. The Roman presence in Scotland ebbed and flowed, but the remains of frontier systems and military outposts can still be seen (including the Antonine Wall, left, a world heritage site built in the 140s).
Over a thousand years after the last Romans had withdrawn from Britain, Scottish soldiers were campaigning in Italy as part of their long tradition fighting outside their own borders. In February 1525 there was a Scottish force attached to the French army of Francis I as he campaigned against an Imperial Army (Spanish and Holy Roman empires) in northern Italy. At the Battle of Pavia the French army was utterly destroyed. Some of the Scots managed to escape, retreating into the bitter winter storms until they reached a settlement at Gurro. Here, weary and defeated, they sought shelter from the blizzard and abandoned their plans to return to France. Much of the town's population now claims descent from these Scottish soldiers.
In the medieval period the strongest connections between the two countries came of course through the Catholic Church. By 1592 there was a Church of St Andrew of the Scots in Rome (Sant'Andrea degli Scozzesi, left) which served those Scots living in the great city, including those training for holy orders and those escaping the Reformation. Rome's importance for Scots was considerably increased in 1717 by the arrival of James Stuart, the son of King James VII & II. James, known to enemies as the Old Pretender, established his exiled court in the Palazzo Muti, and it was here that his sons Charles Edward Stuart and Henry Benedict Stuart were born. These last members of Scotland's longest royal dynasty are buried in the Vatican. Although Charles Edward is well-known in Scotland for his leadership of the 1745 Rising, his younger brother was also an influential and well-known personality in Italy, becoming a cardinal and occupying a palace in Frascati. He died in 1807.
One of Henry Benedict's protégés was Charles Erskine, who was born in Rome to the artist Colin Erskine (related to the Earl of Kellie and Mar) and his noble Italian wife Agatha Gigli. Erskine became papal envoy to Britain in 1793 and performed well at a time when anti-Catholic sentiment was still dangerous. Like his royal Stuart mentor, he lost much during the French Revolution.
The nineteenth century saw major change in Italy as it headed towards unification. The resultant pressures led to a considerable migration of Italians to Scotland in the later decades of the century. By the time of the Great War there were over 4,000 recognised Italian-Scots, and during the Second World War the fight against Fascism led to a suspicion and mistrust of communities connected to Italy: many were taken into preventative custody. Today more than 70,000 people in Scotland are believed to be Italian or of Italian descent. Many still maintain strong connections with Italy, and places such as Barga in Tuscany have established considerable ties to Scotland.
Tha ceanglaichean na h-Alba leis an Eadailt a’ sìneadh air ais chun an ama nuair a bha ceann a deas na dùthcha na chrìoch den Ìmpireachd Ròmanach. Thàinig a’ chiad lèigiun a-steach don dùthaich ris an canar Alba timcheall air 79AD, agus thar nam bliadhnaichean a lean fhuair iad cho fada ri Linne Mhoireibh agus fhuair iad buaidh fhuilteach air na treubhan ionadail aig Blàr Mons Graupius. Bha làthaireachd nan Ròmanach ann an Alba a’ lìonadh ’s a’ traoghadh, ach tha na tha air fhàgail de shiostam nan crìochan ’s ionadan armailteach rim faicinn fhathast (a’ gabhail a-steach Balla Antonine (clì), làrach dualchais cruinneil a thogadh anns na 140an).
Thairis air mìle bliadhna às dèidh do na Ròmanaich mu dheireadh tarraing a-mach à Breatainn, bha saighdearan Albannach ag iomairt san Eadailt mar phàirt de an traidisean fhada a’ sabaid taobh a-muigh an crìochan fhèin. Sa Ghearran 1525, bha feachd Albannach ceangailte ri arm Frangach Phroinseas I fhad ’s a bha e ag iomairt an aghaidh an Airm Ìmpireil (ìmpireachdan na Spàinn agus nan Ròmanach Naoimh) ann an ceann a tuath na h-Eadailt. Aig Blàr Pavia, chaidh an t-arm Frangach a sgrios gu tur. Thàinig aig cuid de na h-Albannaich air teicheadh, a’ tarraing air ais ann an stoirmean guineach a’ gheamhraidh gus an do ràinig iad tuineachadh aig Gurro. An seo, claoidhte agus ìosal, shir iad fasgadh bhon chathadh-sneachda agus chuir iad dheth am planaichean air tilleadh dhan Fhraing. Tha mòran de dh’àireamh-sluaigh a’ bhaile seo an-diugh a’ dleasadh sinnsearachd bho na saighdearan Albannach sin.
Anns na meadhan-aoisean, thàinig na ceanglaichean a bu làidire eadar an dà dhùthaich tron Eaglais Chaitligich. Ann an 1592 bha Eaglais Naoimh Anndrais nan Albannach san Ròimh (Sant'Andrea degli Scozzesi, clì) a bha a’ frithealadh nan Albannach sin a bha a’ fuireach sa bhaile mhòr eireachdail sin, a’ gabhail a-steach iadsan a bha a’ trèanadh airson nan òrdughan naomha (na sagartachd) agus iadsan a bha a’ teicheadh bhon Ath-leasachadh. Mheudaich cudromachd na Ròimh do na h-Albannaich gu mòr ann an 1717 nuair a thàinig Seumas Stiùbhart mac Rìgh Sheumais VII & II. Stèidhich Seumas, a bha aithnichte le a nàmhaidean tron ainm Old Pretender, a chùirt fhògarraichte anns a’ Phalazzo Muti, agus b’ ann an seo a rugadh a mhic Teàrlach Èideard Stiùbhart agus Eanraig Benedict Stiùbhart. Tha na buill dheireannach sin de sliochd fhada rìoghail na h-Alba air an tiodhlacadh sa Bhatacan. Ged a tha Teàrlach Èideard glè aithnichte ann an Alba airson a cheannais ann an Ar-a-mach 1745, bha a bhràthair òg mar fhear buadhach agus aithnichte cuideachd anns an Eadailt, a’ tighinn gu bhith na chàirdineal a’ còmhnaidh ann an lùchairt ann am Frascati. Bhàsaich e ann an 1807.
B’ e Teàrlach Erskine aon den fheadhainn don tug Eanraig Benedict comhairle, a rugadh san Ròimh don neach-ealain Cailean (a bha càirdeach do dh’Iarla Cheallaidh is Mhàrr) agus a bhean uasal Eadailteach, Agatha Gigli. Thàinig Erskine gu bhith na thosgaire don Phàp ann am Breatainn ann an 1793 agus choilean e a ghnothaich gu math aig àm a bha faireachdainn an aghaidh nan Caitligich fhathast cunnartach. Coltach ri a neach-comhairle rìoghail Stiùbhartach, chaill e mòran aig àm na Reabhlaid Fhrangaich.
Chunnaic an naoidheamh linn deug prìomh atharrachadh anns an Eadailt agus i air an t-slighe a dh’ionnsaigh aonachd. Lean na cuideaman a thàinig mar thoradh air an sin gu imrich nach robh beag de dh’Eadailtich a dh’Alba anns na deicheadan deireannach den linn. Aig àm a’ Chogaidh Mhòir bha còrr agus 4,000 a bhathar ag aithneachadh mar Eadailtich-Albannaich an làthair agus san Dàrna Cogadh Mòr lean an t-sabaid an aghaidh Faisisteachd gu droch amharas agus dìth earbsa ann an coimhearsnachdan a bha co-cheangailte ris an Eadailt: bha mòran dhiubh air an toirt an grèim airson an dìon. An-diugh, thathar a’ creidsinn gu bheil còrr air 70,000 neach ann an Alba bho shinnsearachd Eadailteach. Tha mòran dhiubh fhathast a’ cumail suas cheanglaichean làidir leis an Eadailt agus tha àiteachan anns an Eadailt leithid Barga ann an Tuscany air ceanglaichean làidir a stèidheachadh le Alba.


text:
A’ Phàirc Nàiseanta a’ cur co-chomhairle air bhog air a Plana Gàidhlig
THATHAR a’ sireadh bheachdan air plana a tha a’ cur an cèill mar a thèid a’ Ghàidhlig a leasachadh is a bhrosnachadh taobh a-staigh Pàirc Nàiseanta Loch Laomainn is nan Tròisichean thairis air an ath chòig bliadhna.
Seo an dàrna Plana Gàidhlig 5-bliadhna aig a’ Phàirc Nàiseanta agus tha e a’ cur an cèill mar a bhios Ùghdarras na Pàirce Nàiseanta a’ cleachdadh na Gàidhlig taobh a-staigh na h-obrach aige agus mar a bhios e a’ brosnachadh cleachdadh na Gàidhlig do luchd-tadhail agus do bhuidhnean foghlaim.
READ MORE
Purchase options below
Find the complete article and many more in this issue of
The Oban Times & Lochaber Times
-
19th January 2017
If you own the issue, Login
to read the full article now.
About The Oban Times & Lochaber Times
Local news, sport and leisure


text:
Tha dealbh-těre sňnraichte is eadar-dhealaichte na Comraich a’ toirt taic do ŕrainnean is gnčithean a’ cheart cho eadar-dhealaichte. Nuair a ghluais an cňmhdach deighe gu tuath an dčidh na deighreachd mu dheireadh chaidh cruthan beanntach na sgěre a sgrěobadh glan le deigh, gu bhith air a ghabhail thairis an toiseach le talamh feurach fosgailte. Bhiodh coilltean aiteinn, beithe is calltainn air ionnsaigh a thoirt an dčidh sin mar a bha an aimsir a’ fŕs na bu bhŕidheile agus na bu fhreagarraiche airson fŕs chraobhan.
Mu 6,000 AC, bha coilltean giuthais air gabhail thairis mňran den sgěre, le boglaichean mňintich a’ tňiseachadh aig amannan na bu fhliche san linn sin. Mar ŕiteachan eile ann an Alba, tha eachdraidh fhada de spadadh choilltean is riaghladh fearainn co-cheangailte ri cňmhnaidheachd dhaoine air atharrachadh bunasach a dhčanamh air ŕrainnean na sgěre a bha nŕdarra aig aon ŕm, is chan eil fearann coillteach a-nis a’ cňmhdach ach cuibhreann bheag den fharsaingeachd a bh’ ann. A dh’aindeoin sin, le a h-aibhnichean is a lochan, cladaichean creagach is gainmhich, boglaichean mňintich, fideach, lŕthaichean is talamh feurach, tha rubha na Comraich fhathast na dachaigh dha mňran ghnčithean a tha tearc ann an ŕiteachan eile, agus a’ tabhann sŕr chothroman airson fiadh-bheatha fhaicinn dhan fheadhainn aig a bheil fios cŕit an tčid iad a choimhead. Tha Sgrůdaidhean Nŕdair is Dealbh-těre airson na Comraich rim faicinn is rin luchdachadh a-nuas bho earrann Luchdachaidhean na lŕraich-lěn.
Chaidh grunn dhuilleagan-fiosrachaidh mu fiadh-bheatha a dheasachadh le Urras na Comraich agus gheibhear iad an seo airson coimhead riutha is an luchdachadh a-nuas
.
Lŕraichean-lěn feumail eile
Gheibhear clŕraidhean ghnčithean airson mňran de bhuidhnean bheathaichean sa Chomraich bho Inntrigeadh Nŕiseanta na Bith-iomadachd le bhith a’ rannsachadh air na ceŕrnagan clčithe NG75, 74 agus 73. Briog an seo airson faighinn gun lŕraich-lěn seo
.
Chithear Plana Gněomha Bith-iomadachd Taobh Siar Rois an seo
.
Chithear liosta seňmrach lusan airson Taobh Siar Rois, a chruinnich Comann Luibheach Bhreatainn, an seo
.


text:
- TIOTAL
- An Caiptean Donaidh MacDhòmhnaill, manaidsear coitcheann Marine Harvest Ltd, 1997
- EXTERNAL ID
- NRM_NBNW_KL_DS080584
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 1 Lùnastal 1997
- LINN
- 1990an
- CRUTHADAIR
- Lynn Patrick
- NEACH-FIOSRACHAIDH
- Taigh-tasgaidh Nàiseanta an Rèile, Iorc
- AITHNEACHADH MAOINE
- 20069
- KEYWORDS
- rèile
rathaidean-iarainn
aiseagan
An Caiptean Donaidh Mac Dhòmhnaill, manaidsear coitcheann Marine Harvest Ltd. Tha an t-àite aca suidhichte anns na togalaichean a b' àbhaist a bhith leis an stèisean ann an Caol Loch Aillse. Tha iad a' solarachadh biadh èisg gu na tuathanasan mun cuairt nan Eileanan Siar agus chaidh an Dealbh-camara seo a thogaoil san Lùnastal 1997 air bòrd aon de bhàtaichean solarachaidh a' chompanaidh.
Fiosrachadh
O chionn còrr is ceud bliadhna, chaidh a dhà de na rathaidean-iarainn as àillidh air an t-saoghal, Loidhne Rèile a' Chaoil agus Loidhne Rèile a Tuath, a thogail. Tha prìomh loidhne na Gàidhealtachd gan ceangal ris a' chòrr de lìonra rèile na RA. Bho 1997 gu 2003, thog Taigh-tasgaidh Nàiseanta na Rèile deilbh nan trì loidhnichean sin, agus bho na h-ìomhaighean chaidh trì taisbeanaidhean a chruthachadh - 'Connections to the Kyle' ('Ceanglaichean dhan Chaol'), 'By Firth and Flow' ('Ri Caolas agus Sruth) agus 'The Highland Link' ('An Ceangail Gàidhealach'). Nochd na taisbeanaidhean air Lìonra Tasglann na h-Alba (SCAN) san taisbeanadh dhidseatach 'North by Northwest' a chur air bhog gu h-oifigeil làrach Thasglann Nàiseanta na h-Alba air 5 an t-Ògmhios 2001 ann an Inbhir Nis. Sheas an co-obrachadh le SCAN gu 2009 nuair a chaidh 'North by Northwest' a ghluasad chun na làraich-lìn, Am Baile.
Tha 'North by Northwest' a' clàradh eachdraidh bheò agus tha e a' clàradh boillsgeadh ann an tìm ann am beatha dhaoine agus an loidhne anns na bliadhnachan mu dheireadh den fhicheadamh linn agus toiseach a 'chiad linn thar fhichead. Bha na taisbeanaidhean a' comharrachadh buaidh rèile na Gàidhealtachd air daoine, sealladh-tìre agus eaconamaidh Gàidhealtachd na h-Alba.
Tha sinn a' toirt taing airson taic don Luchd-urrais a leanas a mhaoinich an t-suirbhidh dhealbh camara de phrìomh loidhne na Gàidhealtachd, Loidhne a' Chaoil agus an Loidhne a Tuath le luchd-togail-dheilbh bho Thaigh-tasgaidh Nàiseanta an Rèile eadar 1997 agus 2003:
Railtrack, Railtrack-Alba, Scotrail, EWS, Porterbrook, First Engineering, Com-pàirtichean Lìora Rèile na Gàidhealtachd, Comhairle na Gàidhealtachd, Iomairt Rois & Chrombaigh, Iomairt Ghallaibh agus Chataibh, Safeways, Caraidean Taigh-tasgaidh Nàiseanta an Rèile, Comhairle Pheairt & Chinn Rois agus Comann Rèile na Gàidhealtachd


text:
1936
'S e bliadhna-leum a bha ann an 1936 (MCMXXXVI).
Tachartasan[deasaich | deasaich an tùs]
- 17 an t-Iuchar - Thòisich Cogadh Sìobhalta na Spàinne.
- 1 an Dàmhair - Toiseach deachdaireachd Fhranco anns an Spàinn.
- 11 an Dùbhlachd - Leig Eideard VIII a rìoghachadh dheth.
- Chaidh Universidad Pontificia Bolivariana a stèidheachadh ann am Medellín.
- Bhuannaich Eugene Gladstone O'Neill an Duais Nobel ann an Litreachas.
- Lorg Emilio Segrè agus Carlo Perrier teicnetium.
Breithean[deasaich | deasaich an tùs]
- 22 am Faoilleach - Alan J Heeger, ann an Sioux City. Ceimigear às na Stàitean Aonaichte.
- 28 am Màrt - Mario Vargas Llosa, ann an Arequipa. Sgrìobhadair à Pearu.
- 22 an Giblean – Glen Campbell ann an Delight, Arkansas. Seinneadair agus sgrìobhadair Americanach.
- 5 an t-Iuchar - James Mirrlees, ann am Minnigaff. Eaconamaiche à Alba.
- 18 an Lùnasdal - Robert Redford, ann an Santa Mónica. Actair às na Stàitean Aonaichte.
- 20 an Lùnasdal - Hideki Shirakawa, ann an Tokyo. Ceimigear às an t-Seapan.
- 7 an t-Sultain - Buddy Holly, ann an Lubbock (Texas). Seinneadair agus sgrìobhadair às na Stàitean Aonaichte.
- 29 an t-Sultain - Silvio Berlusconi, ann am Milano. Neach-poileataics às an Eadailt.
- 5 an Dàmhair - Václav Havel, ann am Pràg. Sgriobhadair, feallsanaiche agus neach-poileataigs às An t-Seic.
- 10 an Dàmhair - Gerhard Ertl, ann an Stuttgart. Ceimigear às a'Ghearmailt.
- 19 an t-Samhain - Yuan T. Lee ann an Hsinchu. Ceimigear às na Stàitean Aonaichte.
- 17 an Dùbhlachd - Jorge Mario Bergoglio, ann am Buenos Aires. Am Pàp.
Bàsan[deasaich | deasaich an tùs]
- 18 am Faoilleach - Rudyard Kipling, ann an Lunnainn. Sgrìobhadair à Sasainn.
- 20 am Faoilleach - Edward Saxe Coburg und Gotha, ann an Sandringham. Rìgh à Sasainn.
- 14 an t-Ògmhios - G. K. Chesterton, ann am Beaconsfield. Sgrìobhadair à Sasainn.
- 3 an t-Iuchar - Ivar Kamke, ann an Helsingborg. Neach-ealain às An t-Suain.
- 15 an Lùnasdal - Grazia Deledda, san Roimh. Sgrìobhadair às An Eadailt.
- 3 an t-Sultain - Sadí de Buen Lozano, ann an Córdoba. Leighiche às An Spàinn.
- 2 an t-Samhain - Martin Lowry ann an Cambridge. Ceimigear à Sasainn.
- 10 an Dùbhlachd - Luigi Pirandello, san Roimh. Sgrìobhadair às An Eadailt.
- 16 an Dùbhlachd - Tomás Patten, ann am Boadilla del Monte. Saighdear à Èirinn.


text:
Dìleab Ellice Dhòmhnallaich
Bha Ellice Dòmhnallach CBE 100 bliadhna a dh’aois an-uiridh nuair a dh’eug e. Rinn e mòran gu math Shlèite thar nam bliadhnaichean tro obair Urras Chlann Dòmhnaill, agus e gu mòr an sàs mar Urrasair ann an cuid de na leasachaidhean as motha a rinn an t-Urras san sgìre. Bha e cuideachd na dheagh charaid do Shabhal Mòr Ostaig.
Nuair a chaidh Urras Fearann Chlann Dòmhnaill a stèidheachadh ann an 1971, bha Ellice am measg na feadhna a b’ fhialaidh a thug taic is maoin don Urras. Bha e na Urrasair agus an uair sin na Cheannard air an Urras fad iomadh bliadhna. Chuir e Stèidheachd Ghleann Comhain air bhonn, buidheann carthannais a thug seachad tòrr airgid do phròiseactan is buidhnean ann an Alba, agus am measg na feadhna as motha a fhuair taic bha Urras Fearann Chlann Dòmhnaill.
A thuilleadh air an dìleab a dh’fhàg e tro obair an Urrais, thug Ellice seachad fearann don t-Sabhal Mhòr aig prìs glè reusanta air an deach an Tùr agus Àrainn Chaluim Chille a thogail. Chaidh an Tùr, ‘Lòchran an Dòmhnallaich’, ainmeachadh air.
Thuirt e mu dheidhinn fhèin aig an àm a chaidh ACC is an Tùr fhosgladh: “Bha mi nam Àrd-choimiseanair do Chlann Dòmhnaill USA fad sia bliadhna gu leth, tha mi air a bhith nam urrasair aig Urras Fearann Chlann Dòmhnaill bho 1971 agus nam cheannard bho 1977, ’s ann à Gleann Comhain a bha mo chuideachd, tha mi gam mheas fhèin mar fhear de Chlann ’IcIain agus tha mi den bheachd gur e an sealladh thar na Linne Shlèitich gu beanntan Chnòideirt air latha soilleir ’s a’ ghaoth san ear, an sealladh ’s dòcha as brèagha agus as brosnachail air an t-saoghal.”
A’ cuimhneachadh air Ellice, thuirt Prionnsapal an t-Sabhail, Proifeasair Boyd Robasdan: “Tha Sabhal Mòr Ostaig fada an comain Ellice Dhòmhnallaich airson na rinn e gus leigeil leis a’ Cholaiste làrach eireachdail Chaluim Chille, a tha coimhead thairis air an Linne Shlèitich, a thoirt gu buil. Tha grunn sgoilearan a tha air tadhal air an àite air a ràdh gu bheil e air aon dhe na làraich as tarraingiche san Roinn Eòrpa. Tha e iomchaidh gun deach na chuir Ellice ri leasachadh an t-Sabhail aithneachadh ann an ainm an tùir a tha na phàirt cho fìor shònraichte de chruth na tìre”.
Rugadh Ellice ann an New York ann an 1913, agus b’ ann do Chlann ’IcIain a bhuineadh a chuideachd. Bha e an sàs ann an diofar chomainn is bhuidhnean le ceangal ri Clann Dòmhnaill fad iomadh bliadhna agus bha e gu mòr an sàs sna h-oidhirpean gus na buidhnean is comainn sin ann an Ameireagaidh a Tuath a neartachadh. Fhuair e CBE ann an 1995 airson na h-obrach a rinn e gus ceanglaichean eadar na Stàitean Aonaichte is Alba a chur air adhart.


text:
Sweden
Swedish mythology tells of remote days when a host of Scots, Skottarna, plundered their lands until they were finally defeated at
Scottish military contributions to Sweden began in the reign of King Eric XIV in 1563 with Scots sailors also being recruited as early as 1565 to aid
There were many other significant Scots who settled in Sweded, such as Jacobus Robertson of Straun who became the Royal Physician but then exploited his patronage to the dismay of the citizens of
Tha miotas-eòlas na Suaine ag innse mu dheidhinn làithean a dh’fhalbh nuair a bha sluagh na h-Alba, na Skottarna, a’ creachadh na dùthcha aca gus an deach buaidh a thoirt orra mu dheireadh aig Eaglais Janum. Cha tàinig fois eatarra gus na ghèill Iarla borb Arcaibh agus spùinneadairean Albannach eile. Às dèidh sin, bha às-imrich à Alba don t-Suain an urra sa chiad àite ri feumalachdan armailteach ghlòir-mhiannach na Suaine seach ri cleachdaidhean malairt nan Albannach. Ach, chruthaich an t-àite barraichte armailteach sin a mhair gu toiseach na 19mh linn, àrainneachd fhreagarrach airson mòran tabhartasan bho na h-Albannaich. Bho thràth san 16mh linn, dh’èirich gearanan mu Albannaich a’ reic an cuid bathair air feadh na dùthcha an aghaidh sochairean Rìoghail – ged a bhathar a’ cur suas le seann Albannaich a bha air an cìsean a phàigheadh thar ùine mhòr, cho fada agus nach fhastaidheadh iad Albannaich eile! Bhathar a’ cluinntinn aithrisean ann an Ystad, Malmo agus Stockholm, gun robh luchd-ceàird Albannach glè thric a’ cur às do fharpais dùthchasach agus a’ sireadh saoranachd. Ach b’ ann ann an Göteborg a thuinich a’ mhòr-chuid de dh’Albannaich aig deireadh cùise, air sgàth cho dlùth ’s a bha e agus cuideachd le taing do chuireadh a dh’aon ghnothaich bhon Rìgh Gustavus aig toiseach na 17mh linn. Ann an Göteborg, choisinn na h-Albannaich cliù dhaibh fhèin, cha b’ ann a-mhàin airson malairt ach cuideachd airson deagh euchdachd agus feàrrad sòisealta. Thòisich cuideachadh armailteach don t-Suain aig àm Rìgh Eric XIV ann an 1563, le seòladairean Albannach gam fastadh cho tràth ri 1565 gu Cogadh nan Seachd Bliadhna an aghaidh na Danmhairg agus na Pòlainn. Bha spèis mhòr aig an Rìgh Gustav II Adolphus, a chruthaich Ìmpireachd na Suaine aig àm Cogadh nan Trithead Bliadhna, do na h-oifigearan Albannach aige, a’ toirt dhaibh còraichean uaisleachd mar a thug e don Mharasgal Alasdair Leslie a bha às dèidh sin a’ stiùireadh feachd nan Cùmhnantach aig àm a’ Chogaidh Shìobhalta air ais aig an taigh. Ach cha robh e mar sin don Mharcas Hamaltan agus na 6,000 saighdear a thug e leis a chogadh don t-Suain, a bha air an call gu galar agus goirt ann an 1634. Tha an gearradh fiodha gu clì a’ taisbeanadh dìreach a ceithir de na mìltean de shaighdearan Albannach a bha ann an seirbheis Adolphus sna 1630an, air am brosnachadh le spiorad gaisgeanta agus dealas creideamhach. Fhritheil Sir Seumas Spens à Wormiston Rìgh Teàrlach IX agus an uair sin Rìgh Gustav II le cliù, mar a rinn an seòltaire Alasdair Erskine agus nas fhaide air adhart ‘am fear-lagha onarach agus còir’, Bhaltair Greig. Bha mòran Albannach sònraichte eile ann a thuinich san t-Suain, leithid Iàcob MacRaibeart à Straun a bha na Lighiche Rìoghail, ach an uair sin a ghabh brath air a shuidheachadh gu mòr-thàmailt muinntir Stockholm, le a mhac Adolf a’ murt a bhean fhèin! Nas tairbhiche don t-Suain, bha dreuchdan nan Combaich/Gahn, agus an rannsachadh saidheansail ’s an iomairt aca a’ cuideachadh le leasachadh air mèinneadh copair agus gnìomhachasan leaghaidh ann am Falun. Bha ginealaichean an teaghlaich às dèidh sin a’ dèanamh searbhag loisgeach agus pronnasg bho uisgeachan nam mèinnean. Thug iad cuideachd a’ bhanachdach a-steach don t-Suain. Bha fir Albannach ainmeil eile ann cuideachd. Thàinig Pàdraig Leyden don t-Suain le a dhithis bhràithrean, agus chuir a theaghlach-san gu mòr ri mèinneadh iarainn is airgid. Bha athair Thòmais Choineagain air imrich à Creil gu Stockholm agus choisinn Tòmas òg sàr-chliù dha fhèin airson a chuid obrach ann am bleith pùdar agus ann an gunnachan ann am meadhan na 18mh linn.


text:
Ma tha thu a’ fuireach san Eilean Sgitheanach, na diochuimnich gu bheil coinneamh gu bhith aig a’ Choimisean air Ath-leasachadh Pàrlamaideach aig Sabhal Mòr Ostaig an-diugh.
Na diochuimhnich cuideachd gu bheil an obair cho-chomhairleachaidh a’ dol air adhart gu 27 Màrt.
Ma tha beachd sam bith agad air ma a tha a’ Phàrlamaid ag obair dhut, faic làrach-lìn a’ choimisein airson barrachd fiosrachaidh. Mar eisimpleir, a bheil thu a’ faireachdainn gu bheil a’ Phàrlamaid ruigsinneach dhut mar neach-labhairt Gàidhlig?
Alasdair


text:
Ri fhaighinn bhon Ògmhios 2018
Coiseachd nam Beann
Tha sinn fortunach ann an Alba gu bheil beanntan agus monaidhean againn a tha cho math airson coiseachd. Far a bheil Spòrs Gàidhlig, aig Loidse a' Ghlinne Mhòir, tha sinn air starsaich a' Mhonaidh Ruaidh. Ach, tha sinn comasachadh agus eòlach air beanntan air feadh Alba.
Ri fhaighinn bhon Ògmhios 2018
Tha claiseachd gu math spòrsail, dùbhlanach agus a' toirt cothrom do sgoilearan an cuid sgilean a chur an gnìomh ann an àrainn gu tùr eadar-dhealaichte.
Bidh sinn a' tabhann claiseachd air feadh Alba, faisg air an sgoil no buidheann agaibh.
Tha uidheachd againn, iùilichean profaiseanta agus gach rud a tha dhìth airson latha, spòrsail, dùbhlanach agus sàbhailte.
Tha Comas Choille, mar chur-seachad, air a bhith fàs le barrachd 's barrachd dhaoine a' sealltainn ùidh ann. Tha Spòrs Gàidhlig comasach air seiseanan agus cùrsaichean chomas choille a thabhann air sgoiltean agus buidhnean fa-leth.
Tha seo freagarrach don bhun-sgoil agus àrd-sgoil agus na dhòigh inntinneach agus togarach gus a' Ghàidhlig a chleachdadh taobh a-muigh na sgoile.
'S e seòrsa cur-seachad a ghabhas a leasachadh fad-beatha le dileab sgilein agus eòlais airson gach neach.
Tha Sgeama Comas Rothair, no Bikeability, ag amas air sgilean agus misneachd a thoirt do chloinn airson an rothair a chleachdadh air na rathaidean. Tha e cuideachd airson cloinn a bhrosnachadh gus an rothair aca a chleachdadh nuair a tha iad nas sinne.
Tha Spòrs Gàidhlig comasach air Comas Rothair a thabhann dhan treas ìre. Tha seo freagarrach do chloinn bhun-sgoile agus tro mheadhan na Gàidhlig. Faodaidh sinn an seirbheis a thabhann airson luchd-ionnsachaidh ann an dòigh a tha freagarrach a-rèir an comas Ghàidhlig.
Tha sligheadaireachd a' toirt ruith agus leughadh mhapaichean còmhla. Chan fheum thu ruith ged-thà! Bidh com-pàirtichean a' feuchainn ri slighe a lorg eadar diofar stèiseanan cho luath 's urrainn dhaibh. Faodaidh iad slighe sam bith a ghabhail agus tha e an urra riutha fhèin am mapa a chleachdadh gus an ath-stèisean a lorg.
Tha Spòrs Gàidhlig a' tabhann sligheadaireachd mar chur-seachad freagarrach do bhun-sgoil agus àrd-sgoil. Tha na seisean againn a' toiseachadh le gnìomhan gu math simplidh, sa raon-chluiche 's dòcha, agus a' gluasad gu slighean nas motha.
Tha uidheamachd profaiseanta againn agus eòlas air a' chur-seachad a lìbhrigeadh tron Ghàidhlig.
Tha sgitheadh gu math spòrsail agus dùbhlanach do dh'òigridh. Tha Spòrs Gàidhlig a' tabhann làithean sgithidh do sgoiltean agus buidhnean fa-leth.
Tha luchd-stiùiridh againn le Gàidhlig, uidheamachd agus eòlas air a' chur-seachad a libhrigeadh tron chànan.
Buannachdan le Spòrs Gàidhlig:
• Luchd-stiùiridh profaiseanta le teisteanas
• Uidheamachd ùr agus snasail
• Prìsean nas saoire
• Ri fhaighinn aig gach ionad sgithidh.
• Taic le siubhal.
Cuir post-d gu Tha am post-dealain fo dhìon an aghaidh botaichean spama. Feumaidh tu JavaScript a chus an comas gus fhaicinn. no 01463-234138 airson barrachd fiosrachaidh.
Cuir eòlas air Alba, cruinn-eòlas, ar n-eachdraidh agus iomadach cuspair eile, leis a' mhapa as motha de dh'Alba san t-saoghal! Tha Mapland Alba na mhapa mhòr, air a cur ri chèile mar mìrean-measgte (jigsaw), le fiosrachadh mionaidean, coltach ri mapa sam bith eile, agus faodar coiseachd air! Tha e air a chruthachadh le 180 pìosan agus tha e 10.8m x 7.6 m, le 2.5m x 1.6m airson Sealltainn.


text:
Coilltearachd Croiteir
Tha còir aig croitearan aig a bheil earrann den ionaltradh choitcheann ('s e sin an raon fearainn air a chleachdadh le àireamh de chroitearan agus feadhainn eile aig a bheil earannan san fhearann) air tagradh gun Choimisean airson fearann-coillteach a chur agus a leasachadh air na h-ionaltraidhean coitcheann aca. Bu chòir dhaibh cuideachd cead fhaotainn bho shealbhadair an ionaltraidh choitchinn.
Feuch gun dèan sibh cinnteach gun cuir sibh an fhoirm Tagradh Clàraidh agaibh bho Chlàran na h-Alba (RoS) a-steach còmhla ris an tagradh agaibh, ma bhios feum air.


text:
Freagarrach do dh'òigridh 15 bliadhna a dh'aois no nas sìne.
Disathairne 28 Iuchair - Latha 1 - An t-Òban - Barraigh - 0 miltean
Bidh sinn a' coinneachadh san Òban no ann am Barraigh ma tha sin nas fhasa do chuid. Gabhaidh sinn an t-aiseag a Bhàgh a' Chaisteil agus ar biadh air a' bhata. Bidh sinn a' cur eòlas air a chèile, a' bruidhinn air an turas agus a' toirt sùil air an uidheamachd againn. Latha le ùine airson ullachadh. Àite-fuirich - ostail no campadh.
Didomhnaich 29 Iuchair - Latha 2 - Barraigh - Tobha Mòr - 28 mìltean
A' chiad latha air an rothair agus thèid sinn dhan Àrd Mhòr timcheall taobh siar Bharraigh. Tha seallaidhean àlainn an seo sa bhad ach tha na rathaidean gu math furasta. Beagan fois air an aiseag a dh'Eiriosgeigh agus air a' chabhsair gu Uibhist a Deas. Leanaidh sinn na rathaidean ann an Uibhist a Deas le cothrom stad aig àitean inntinneach, cafaidhean agus bùthan. Bidh sinn a' fuireach aig Tobha Mòr no eile.
Diluain 30 Iuchair - Latha 3 - Tobha Mòr - Beàrnaraigh - 32 mìltean
Sios gu tuath mar a chanas iad. Tro Uibhist a Deas, Beinn a' Fhaoghla agus Uibhist a Tuath air cabhsairean agus rathaidean sàmhach. Tha am bhan againn cuideachd cuimhnich ma bhios duine sam bith sgith no feumach air taic. Stadaidh sinn aig àitean sònraichte air ar slighe le cothroman gu leòr fois a ghabhail. 'S e an treas latha às dubhlanaiche mar sin ni sinn air ar socair. Àite-fuirich ann am Beàrnaraigh.
Dimairt - 31 Lùnastal - Latha 4 - Beàrnaraigh - Sgaladail - 31 mìltean
Tha an latha a' toiseachadh le aiseag tro Chaolas na Hearadh. Slighe araid eadar creagan agus sgeirean. An uairsin tha An t-Ob far a bheil bùthan agus goireasan. Thèid sinn air taobh an iar na Hearadh far am faic sinn tràighean mòra (cothrom air reòtag) agus seallaidhean cha math 's a gheibhear àite sam bith. Gabhaidh sinn ar lòn faisg no air tràigh agus an uairsin dhan Tairbeart, prìomh bhaile na Hearadh. Tha am bruach as doirbhe as dèidh seo - An Cliseam. Chan eil e ro dhona ged tha agus le rothairean aotrom, gun bhaganan orra, ni sinn a' chuis ann an 30 mìonaidean. As dèidh seo - sios fad an rathaid gu Sgaladail agus frasan blatha!
Diciadain - 01 Lùnastal - Latha 5 - Sgaladail - Na Gearrannan - 35 mìltean
Bidh sinn a' leantainn air ar slighe le fios nach eil bruachaidhean mòra romhainn - deagh naidheachd! An sgioba ag obair còmhla, taic bhon bhus agus luchd-stiùiridh agus fit 's fallain, thèid sinn gu Na Gearrannan tro mhointeach Leòdhais. Leis na rathaidean math, nì sinn deagh adhartas. Bidh cothrom againn stad aig Na Tursachan agus Dùn Charlabhaigh.
Diardaoin 02 Lùnastal - Latha 6 - Na Gearrannan - Rubha Robhanais - 28 mìltean
An latha mu dheireadh air rothair agus bidh spionnadh againn air a' cheann-uidhe - Rubha Robhanais aig ceann tuath Eilean Leòdhais. Cumaidh sinn air na prìomh rathaidean agus deagh theans gum bi a' ghaoth air ar culaibh fad an turais. 'S cinnteach gu bi dannsa no dhà ann aig deireadh an turais - An Taigh Solais os cionn na mara.
Bidh sinn a' fuireach ann an Steòrnabhagh.
Dihaoine - 03 Lùnastal - Latha 7 - Steòrnabhagh - Inbhir Nis/An t-Òban
An aiseag a dh'Ullapul agus draibheadh a dh'Inbhir Nis. Ma bhios feum, faodaidh sinn beachdachadh air taic gus faighinn air ais dhan Òban no Glaschu/Dùn Èideann.


text:
- TIOTAL
- An Coire Salach, faisg air Loch a' Bhraoin, a' sruthadh
- EXTERNAL ID
- QZP40_CARD_1445
- ÀITE
- An Coire Salach
- SGÌRE
- Loch Bhraoin
- SIORRACHD/PARRAIST
- ROS: Loch Bhraoin
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 33368
- KEYWORDS
- cairtean-puist
Siorrachd Rois
Sgìre Rois is Chrombaidh
Ros an Iar
sluganan
easan
aibhnichean
drochaidean
drochaid choiseachd
drochaidean coiseachd
craobhan
lusan
ròs-chraobhan
frìth-rathaidean
pàircean chàraichean
turasachd
Tha a' chairt-puist seo a' sealltainn a' Choire Shalaich faisg air a' Bhràigh Mhòr, mu dhusan mìle a deas air Ulapul. Chaidh a chruthachadh leis mar a chaidh a' chreag matamorfaig a bhleith agus tha e còrr air mìle (1½ cil) a dh'fhaid agus 200 troigh (61 meatair) a dhoimhneachd. Am broinn A' Choire Shalaich tha an Abhainn Droma a' tuiteam còrr air 150 troigh (46 meatair) seachad air Easan Mheasaich. Chithear na h-easan bhon drochaid chrochaidh a chaidh a dhealbhadh le Sir Iain Fowler (1817-98), einnseanair Drochaid Fhoirthe (Rèile), a cheannaich Oighreachd Bhràigh Mhòr ann an 1867.
Tha An Coire Salach air a stiùireadh le Urras Nàdarra na h-Alba agus 's e Làrach Glèidhteachais Nàdarra a tha ann. Anns na bliadhnaichean mu dheireadh, thathar air a bhith a' feuchainn air cur às dha na craobhan agus ròs-chraobhan nach eil nàdarra dhan sgìre agus craobhan agus lusan a tha nàdarra dhan sgìre a chur nan àite. Ann an 2006 chaidh a chreag a bha a' cumail taic ris an drochaid chrochaidh a neartachadh, chaidh làrach ùr a chur ann agus chaidh frìth-rathaidean nas fheàrr a dhèanamh. Chaidh pàirc-chàraichean ùr fhosgladh cuideachd air rathad A832 gu Achadh Dà Dhòmhnaill


text:
Dordrecht
‘S e baile mòr agus port cudromach air an àirde an ear-dheas nan Tìrean Ìsle a th’ ann an Dordrecht (IPA: ˈdɔr.drɛxt, Beurla: Dort, Frysk: Doardt, Laideann: Dordracum). Tha an t-ainm a’ ciallachadh tarraing acair na h-Aibhne Thure, bhon fhacal draeg (tarraing acair) ann an Duitsis. Tha e suidhichte air eilean air iomall Rotterdam, aig 3m os cionn ìre na mara,[1] aig inbhir na h-aibhnichean Oude Maas, Beneden, Merwede, Nieuwe Merwede, Hollands Diep agus Dordtsche Kil, anns an roinn Zuid-Holland (An Òlaind a Deas). Chaidh Dordrecht a chlàradh airson a' chiad turas ann an 846 agus noch an t-ainm Thuredrech mu 1120. Fhuair Dordecht a chuid chòirichean (Duitsis: Stadsrechten) ann an 1220. Dh'fhàs Dordrecht gu math beairteach fad an 12mh Linn agus an 13mh Linn tron mhalairt. Chaidh an sgìre a sgiùireadh le droch tuiltean ann an 1427, a chruthaich an t-eilean far a bheil am baile an latha an-diugh. 'S e am baile as sine na dùthcha a th'ann agus tha e dìreach 38km air falbh bho Dhen Haag (Prìomh-bhaile na dùthcha), 64km bho Amsterdam, 44km bho Utrecht agus 202km bho Ghroningen.[2] Tha 118,528 duine a' fuireach anns a’ bhaile fhèin, leis gur e 24mh baile as motha na dùthcha.[3]
Daoine ainmeil[deasaich | deasaich an tùs]
- Joris van der Haagen (1615 – 1669): Peantair.
- Johan de Witt (1625 – 1672): Stàitire.
- Nicolaas Bloembergen (1920): Eòlaiche-fiosaig
Bailtean Co-cheangailte[deasaich | deasaich an tùs]
- Bamenda[4]
- Dordrecht
- Hastings
- Recklinghausen
- Varna
Iomraidhean[deasaich | deasaich an tùs]
- ↑ Mongabay
- ↑ Distance Calculator
- ↑ “Bailtean na Cruinne”. Air a thasglannadh [o http://www.world-gazetteer.com/wg.php?x=&men=gcis&lng=en&des=wg&srt=pnan&col=adhoq&msz=1500&geo=-160] 21mh dhen Ògmhios 2013.
- ↑ DB City


text:
Villarrica
‘S e baile ann an ceann a deas Paraguaidh a th’ ann an Villarrica. Tha e suidhichte aig 126m os cionn ìre na mara[1] anns an Roinn Guairá, 135km air falbh bho Asunción, prìomh-bhaile na dùthcha.[2] ‘S e prìomh-bhaile na roinne a th’ann agus tha 55,200 daoine a' fuireach anns a’bhaile.[3] Chaidh am baile a stèidheachadh ann an 1570.[4] Tha Spàinntis agus Guaranaidh gam bruidhinn anns a’ bhaile seo agus tha an t-ainm fhèin a’ ciallachadh Baile Beairteach ann an Spàinntis, bho villa (baile) agus rico/a (beairteach).[5]


text:
Oak Park, Illinois
‘S e baile beag air iomall Chicago ann an iar-mheadhan Na Stàitean Aonaichte a th’ ann an Oak Park.[1] Tha e suidhichte aig 188m os cionn ìre na mara faisg air Loch Michigan aig astar dhe 968km bho Washington, prìomh-bhaile na dùthcha, 279km bho Springfield, prìomh-bhaile na stàite agus 212km bho Los Angeles, air an taobh thall na dùthcha.[2] Tha am baile ann an ceann a tuatha Illinois. Tha 53,103 daoine a’ fuireach anns a’ bhaile. Rugadh 9.9% thall thairis, ‘s e daoine le freumhan ann an Aimearaga Laideannach a tha 5.6% agus daoine le freumhan ann an Afraga a th’ ann 20.7% dhuibh.[3] Tug 62.1% dhe na daoine ceum aig an oilthigh.[4]
Daoine Ainmeil[deasaich | deasaich an tùs]
- Ernest Hemingway (1899 – 1961): Sgrìobhadair a bhuannaich an Duais Nobel ann an 1953.
- Leicester Hemingway (1915 - 1982): sgrìobhadair.


text:
‘Siuthad!’ – Tachartas Dreuchdan Gàidhlig san Eilean Sgitheanach
.
Bha sgoilearan àrd-sgoile Gàidhlig, an dà chuid luchd-ionnsachaidh agus fileantaich bho Àrd-Sgoil Phort Rìgh, Àrd-Sgoil a’ Phluic, agus Àrd-Sgoil Àird nam Murchan aig tachartas dreuchdan Gàidhlig aig Sabhal Mòr Ostaig san Eilean Sgitheanach, mar phàirt den tachartas bhliadhnail Siuthad!
’S e com-pàirteachas a tha ann an Siuthad! eadar Comhairle na Gàidhealtachd, Leasachadh Sgilean Alba, Sabhal Mòr Ostaig, Bòrd na Gàidhlig agus Iomairt na Gàidhealtachd is nan Eilean. Chaidh an tachartas a chur air dòigh le Sgioba na Gàidhlig aig Comhairle na Gàidhealtachd, Leasachadh Sgilean Alba agus Sabhal Mòr Ostaig.
’S e amas an Latha Dhreuchdan daoine òga a bhrosnachadh gus leantainn air adhart le foghlam Gàidhlig agus teisteanasan fhaighinn sna h-ìrean as àirde san àrd-sgoil. Faodaidh seo sgilean a bharrachd a thoirt do dhaoine òga, a bhios feumail dhaibh a thaobh dhreuchdan is chothroman trèanaidh nuair a dh’fhàgas iad an sgoil.
Ghabh 75 sgoilear com-pàirt ann am bùithtean-obrach eadar-obrachail tro mheadhan na Gàidhlig, nam measg Bùth-obrach nam Meadhanan Gàidhlig le Sabhal Mòr Ostaig agus Bùth-obrach Spòrs le High Life na Gàidhealtachd.
Am measg nam buidhnean nàiseanta a bha an làthair bha Foghlam Alba, Pàrlamaid na h-Alba, Comhairle nan Leabhraichean, agus Poileas Alba agus bha raon farsaing riochdairean ann gus innse do na sgoilearan mu dhreuchdan Gàidhlig far a bheil comas sa Ghàidhlig na bhuannachd mhòr.
Thuirt an Comhairliche Sheumais Friseal, Cathraiche Buidheann Buileachaidh na Gàidhlig:
Tha ‘Siuthad!’ a’ toirt cothrom do dhaoine òga coinneachadh ri proifeiseantaich a bhios a’ cleachdadh nan sgilean Gàidhlig aca mar phàirt den obair làitheil aca. Chì na daoine òga cho luachmhor ’s a tha e na sgilean cànain aca fhèin a chleachdadh mar phàirt de na roghainneach dreuchdail is an leasachadh aca fhèin san àm ri teachd.” Lean e air adhart, “Tha sinn taingeil airson na taic leantainnich a tha sinn air fhaighinn gus an latha seo a dhèanamh cho soirbheachail.”
Thuirt Mgr Derek MacCoinnich, Oifigear Leasachaidh Gàidhlig bho Leasachadh Sgilean Alba, “Bha an tachartas a chaidh a chumail aig Sabhal Mòr Ostaig a’ toirt fòram seachad airson cuid de na dreuchdan a th’ ann do dhaoine le Gàidhlig, leithid teagasg agus craoladh, a chomharrachadh. Tha sinn airson taing a thoirt dhan luchd-taisbeanaidh is dhaibhsan a chùm bùithtean-obrach airson an cuid ùine is eòlais a thoirt dhuinn air an latha.”
Bha sinn geur air tachartas a chumail aig Sabhal Mòr Ostaig – an aon cholaiste Ghàidhlig ann an Alba. Bha an tachartas a’ taisbeanadh nan dreuchdan far am faod sgilean Gàidhlig buannachd a thoirt seachad a thaobh dreuchd san àm ri teachd. Bha sinn airson sealltainn mar a dh’fhaodas na sgilean seo doras fhosgladh agus cothroman dreuchdail fìor mhath a thoirt seachad.
Thuirt an t-Ollamh Boyd Robasdan bho Shabhal Mòr Ostaig, a dh’fhosgail tachartas Siuthad! gu h-oifigeil, “Tha sgoiltean a’ co-obrachadh nas dlùithe gus roghainn chuspairean nas leatha a thabhann do dhaoine òga agus bha sinn fìor thoilichte gun do roghnaich Comhairle na Gàidhealtachd agus Leasachadh Sgilean Alba a’ cho-labhairt dhreuchdan seo a chumail aig Sabhal Mòr Ostaig. Tha na tachartasan seo nan dòigh luachmhor gus fiosrachadh a thoirt do sgoilearan mu na cothroman dreuchdail a tha an lùib na Gàidhlig, aig ìre nan cuid foghlaim sgoile nuair a tha aca ri cuspairean a thaghadh airson teisteanasan nàiseanta sa cheathramh is sa chòigeamh bliadhna san àrd-sgoil. Tha sinn an dòchas gum faca is gun cuala iad gu leòr bho na diofar bhuidhnean a bha air an riochdachadh aig an tachartas gus an cànan a dhèanamh tarraingeach dhaibh agus gus an tàladh gu cùrsaichean tro mheadhan a’ chànain, mar a tha sinn a’ tabhann an seo aig a’ Cholaiste.”
CRÌOCH


text:
Barrachd a' tadhal air làraichean eachdraidheil
Bha an àireamh dhaoine a thadhail air làraichean eachdraidheil air a' Ghàidhealtachd 's anns na h-Eileanan aig an ìre a b' àirde riamh am-bliadhna.
Sheall figearan ùra bho Àrainneachd Eachdraidheil Alba gur e an Lùnastal a' mhìos a bu thrainge a bh' aca a-riamh.
Bha Caisteal Urchadain agus Dùn Deòrsa am measg nan àiteachan as trainge air a' Ghàidhealtachd.
Thadhail 405,388 duine air Caisteal Urchadain eadar an Giblean agus an t-Sultain - àrdachadh de 26% bhon aon àm ann an 2016.
Thàinig àrdachadh de 24% air an àireamh de dhaoine a thadhail air Dùn Deòrsa.
Bha bliadhna shoirbheachail anns na h-Eileanan Siar cuideachd.
Thadhail 6,655 duine air Caisteal Chiosmail ann am Barraigh eadar an Giblean agus an t-Sultain.
Chaidh 14,684 neach dhan Taigh Dubh ann an Àrnol an Leòdhas. 'S e àrdachadh de 5% a bha sin, bhon aon àm ann an 2016.
Fosgailte nas fhaide
Thuirt Àrd-Oifigear Àrainneachd Eachdraidheil Alba, Alex MacPheadrais, gu bheil cùisean air a bhith fada nas fheàrr dhaibh ann an 2017 na bha iad an dùil.
''Gus cuideachadh leis an àireimh mhòir de dhaoine a tha a' tadhal air na làraichean againn, tha sin a' cumail nan dorsan fosgailte nas fhaide san Damhair.''
''Bheir seo cothrom a bharrachd do dhaoine na làraichean againn fhaicinn.''
''Bho Chaisteal Dhùn Èideann gu Skara Brae, tha làraichean eachdraidheil air feadh Alba a' tarraing barrachd is barrachd luchd-turais gach bliadhna.''
Bha còrr is 3.8m duine aig na làraichean aig Àrainneachd Eachdraidheil Alba ann an 2017, le 70 làrach aca air feadh na dùthcha.


text:
Esslemont: I've only had about twenty complaints, all from extremist ghetto-dwellers
Hi a chàirdean chòire, 's fhad' on uair sin!
An t-seachdain-sa, tuigidh sibh, bha Gilleasbuig air a bheò-ghlacadh leis an agallamh seo a rinneadh cò' ri Alan Esslemont còir, ceannard prògraman BBC Alba, air Aithris na Maidne 2 Sultain (a' tòiseachadh aig 39.50). Chaidh a bheò-ghlacadh chun na h-ìre 's gun d' rinn e tràs-sgrìobhadh dheth, tràs-sgrìobhadh a tha e nis a' toirt seachad thugaibh, le'r cead.
Tha e coltach gu bheil plan ùr aig RTE, sianal TV Èireannach, son beagan - beagan, cuimhnich! - dhen a' Ghaeilge thoirt a-steach dha na prògraman mainstream Beurla aca mar "brand asset" agus tha Esslemont air a dhòigh ghlan mu dheidhinn seo oir - you've guessed it - 's e rud cudromach a th'ann gun tèid rud beag Gàidhlig faisg air a' mainstream, agus gu ìre tha BBC Alba an sàs ann an awareness-raising san aon dòigh, thuirt e (clò Eadailteach aig Gilleasbuig).
Ach seo a chàirdean far a bheil cùisean a' fàs nas inntinniche buileach:
MacIllethain 43.18 Nise tha … ’s e rud a tha 'ad ag ràdh san aithisg aca gu bheil ’ad ag amas air barrachd Ghaeilge a bhith an lùib seirbhisean RTE; dè chanadh tu fhèin, mar cheannard phrògraman BBC Alba mu na draghan a th’aig gu leòr mun ìre de Ghàidhlig ’s mu na tha de Ghàidhlig ri cluinntinn air BBC Alba?Esslemont 43.31 ’S e rud ma dheòghainn BBC Alba, tha sin soilleir, tha mi air a ràdh airson [tha mi?] air fichead bliadhna a chur seachad, a’ coimhead air ciamar a tha daoine a’ dèiligeadh ri mion-chànain, ’s tha mi ’g ràdh, a thaobh prògraman telebhisein, tha ceithir luchd-coimhid ann, ’s e na faclan a th’ agam air seo, ’s e … an ceann. So tha daoine … far a bheil awareness. ’S e luchd-coimhid a tha cudromach a tha sin. Às a dheòigh sin, tha beul. So daoine a tha bruidhinn beagan Gàidhlig. Agus tha ’n luchd-coimhid sin, tha iad cudromach cuideachd. Às a dheòigh sin tha cridhe, tha daoine coltach rium fhìn, a chuir tòrr strì ann a bhith ag ionnsachadh beagan Gàidhlig ’s tha – gu ìre fileanta agus às a dheòigh sin tha anam, tha core audience na Gàidhlig.
So tha ceann, beul, cridhe agus anam sin ceithir luchd-coimhid eadar-dhealaichte agus mura h-eil BBC a’ frithealadh air ceithir luchd-coimhid a tha sin, tha sinn a’ dèanamh rud a tha cèarr, tha e cèarr dhan a’ Ghàidhlig agus cèarr dhan a’ luchd-coimhid gu lèir.
Mac’Illeathain, 44.35 Tha gu leòr ann, ged-tà, a tha faireachdainn gu bheil fada cus prògraman air an t-sianal far nach eil gu leòr Gàidhlig ri cluinntinn, gu bheil fada cus Beurla nochdadh air na programan sin agus gu bheil sin gan gluasad air falbh bho na Gàidheil.Esslemont Tha mi cluinntinn sin bho mu fhichead neach tha ga ràdh sin ach, em, tha sinn air a bhith dèanamh tòrr rannsachadh air luchd-coimhid BBC Alba agus a thaobh luchd-bruidhinn na Gàidhlig, cha robh ìre toileachais riamh cho àrd sa tha e an-dràsta, so tha e sealltainn gu bheil Gàidheil a tha bruidhinn a’ chànain, a’ mhòr-chuid aca, well a h-uile duine aca tha dà chànan aca, tha iad a’ tuigsinn rò-innleachd BBC Alba agus tha iad taiceil, tha daoine air an iomall a tha ag ràdh chan eil seo math gu leòr, ach air an iomall eile, luchd-bruidhinn na Beurla, tha daoine ag ràdh well carson a tha sinn a’ cosg airgead idir air a’ Ghàidhlig so feumaidh sin frithealadh air a’ chuid as mò de dhaoine is feumaidh sinn rò-innleachd a bhith againn a tha fallainn airson a’ chànain agus a bhith dèanamh ghetto a-mach à BBC Alba chan e rud a tha sin a tha fallainn airson na cànain.
Neach-naidheachd air choireigin 45.40: Alan Esslemont, ceannard prògraman BBC Alba ann a sin.
(Pedant's corner: tha e coltach gun do dh'atharraich am facal 'cànan' a ghnè eadar toiseach is deireadh an agallaimh)
Gilleasbuig:
Cha chan mi càil mus can mi rudeigin leithid: transparent attempt to smuggle in, under a veneer of Gaelic, a fifth-rate "pan-Scottish" TV channel. Cha chan!


text:
Ciall an deagh shuidheachadh agus air a 'ch?l suidheachadh na Tarot "deamhan", an com-p?irtiche na faireachdainnean?
"Devil" de 3500 Yen ri br?gh
proifeiseanta ban-fhiosaiche an "diabhol" c?l suidheachadh fhaighinn an-asgaidh measadh d?igh
Tarot cairt, do chridhe air a ch?mhdach le faireachdainnean, leithid miann agus an t-eudach an duine sin a tha tha e a 'riochdachadh an t-suidheachadh sin. Faodaidh tu daoine a fhiosta uaireannan a bhith na tomad sanntach, nach urrainn a bhith gu socair breth air an t-suidheachadh, faodaidh e co-dh?nadh a bheil an toradh a tha fo bhuaidh na h-inntinn gu sanntach agus eud.
-chairt de
"deamhan" a tha an taisbeanadh a chaidh a chur ann an suidheachadh mar sin. Never, chan ann ann an aon p?os le deagh br?gh, ach chan urrainn dhuibh an d?il toraidhean f?or mhath cuideachd ann an c?l an suidheachadh ann an suidheachadh ceart, a r?ir mar a tha m?ran a dh'fhaodadh a bhith comasach air a thionndadh mun cuairt air na toraidhean. That
an aghaidh a 'faireachdainn an deagh suidheachadh na "deamhan" tha e coltach gu' ciallachadh
"deamhan" 'S e ma tha thu a-mach ann an suidheachadh ?bhaisteach, an inntinn nach eil e cho chi?in, air an ceannasachadh le sanntach tha e a 'ciallachadh a' riochdachadh. Tha t?rr rudan gu sanntach, riamh ?lainn Chan eil ghuidhinn agus farmad, iomaguin, eud, uabhar, ma sgaoil ann an faireachdainnean leithid Jashin inntinn, fi? 's ma tha d? tha d?reach a' faireachdainn Sakibashi 'f?s leisg comas a bhiodh ?rd.
ann an gr?dh, tha thu e?las air an Achd air an n?mhaid a bhith draghail mu dheidhinn, a bhiodh a 'bruthadh an aghaidh m' fhaireachdainnean d?reach gu neach-d?bhlain, no eallach a fhuair a rian ann an d?imh, a tha cuideachd na faireachdainnean aca a leithid airson Com-p?irtichean tha cuideachd gum faodadh a 'f?s. Bhon a tha ?rd gum faodadh am briathran agus gn?omhan a bhios air falbh barrachd is barrachd de na faireachdainnean aige, agus tha e na b 'fhe?rr airson stad a aideachadh gu a gaoil neo-dh?olta. Ma tha thu
"deamhan" a th?inig a-mach le deagh shuidheachadh, gu socair a 'gabhail ris gu bheil an suidheachadh nach eil f?or mhath, tha e cudromach a bhith mothachail air cho cothromach' smaoineachadh mu na rudan. Seach gu bheil ea 'faireachdainn nach eil a' coimhead a dh'ionnsaigh thu, tha e glic a 'feitheamh a thachair bheir atharrachadh fhad' sa bha a 'cumail uiread' sa ghabhas ?raidh air astar.
an "diabhol" Ma tha a 'ph?rtaidh eile faireachdainnean aig
a' ch?l tha an suidheachadh air a 'bheachd a' ciallachadh "deamhan" a th?inig a-mach anns a 'ch?l-suidheachadh, na aghaidh fhein, a tha suidhichte ann riamh nach math suidheachadh, air a dh?anamh gus an suidheachadh anns a bheil anaerobic thoradh air an comharrachadh tha ea 'ciallachadh sin. Anns a 'ch?is seo, ma tha e comasach a' tilgeil air falbh na miannan agus saoghalta chail, ach faodaidh tu Cuir timcheall no faodaidh c?isean a leasachadh, agus a 'fuireach ann an staid air a sti?ireadh le sanntach, an t-suidheachadh nach bi a chaoidh deagh thoradh.
ann an gaol, a chionn faireachdainnean aige nach eil freagarrach dhut, dh'fhaodadh gum bi e riatanach gus feuchainn air a thilgeil air falbh a leithid romansach a faireachdainnean an aon ?m. My ach an ann bho bhith a 'bruthadh an aghaidh an n?mhaid faireachdainnean a bhiodh a' faireachdainn gu ph?rtaidh eile an t-eallach, bidh e bhith air a dh?anamh a-mach tuilleadh agus tuilleadh air falbh bhuat.
Chan eil e ag obair fi? 's ma tha na rudan a tha ann an-?ine seo, tha e oir tha an fheadhainn a tha a' co-dh?nadh leis an t-sruth m?r a thachair nach urrainn a chur na ?ite fh?in, le bhith a 'leigeil ?s sanntach agus faireachdainnean a' f?gail a 'bhuidhinn air a' sruthadh, tha an suidheachadh a 'leasachadh faodaidh sibh feitheamh gus an.
Faodaidh tu feitheamh.
Faodaidh tu feitheamh.